Digitized  by  the  Internet  Archive 
in  2017  with  funding  from 
University  of  Pretoria,  Library  Services 


https://archive.org/details/tydskrifvirlette00uns_3u9 


TYDSKRIF 

VIR 

LETTERKUNDE 

••••••• 

• • 

• 60  • 


REDAKTEUR:  ABEL  COETZEE 

ADVISEURS: 

/.  /.  Brits,  André  Demedts, 

D.  F.  Malherbe,  F.  A.  Venter, 
A.  J.  J.  Visser. 


NOVEMBER  1963 

NUWE  REEKS  / JAARGANG  I 


NOMMER  IV 


INHOUD 


Spartaan,  M.  J.  Prins 1 

Agter  Jaffie  om,  Abel  Coetzee 5 

Dolores  en  ander  Gedigte,  Vincent  van  der  Westhuizen  ....  9 

Leengeld  op  Biblioteekboeke,  P.  C.  Coetzee 12 

Tragiese  konsepsie  en  soeke  na  God,  Jac.  J.  Brits 16 

Nooit  weer  weg,  Fred  Walewijn 22 

Twee  gedigte,  Barend  J.  Toerien  23 

Gedigte,  B.  le  Roux 25 

Gedichten,  Jozef  Deleu  26 

Rym  en  kwatryn,  Pirow  Bekker 28 

Drie  gedigte,  Engemi  Ferreira 41 

Die  Stad  is  Rook,  Marié  Blomerus 43 

Die  ander  reg,  Freda  Plekker  44 

Rimpels  op  die  Waters,  M.  Steyn  van  Rooyen 46 

Limonade  van  die  Bitterlemoen,  Johan  Lohmann  48 

Voorbereiding  van  die  Preek,  Edwin  de  Kock 58 

See-Saw,  C.  van  Heerden 60 

Fabel  van  Tomás  de  Iriarte  (Verwerking:  Louis  Eksteen)  62 

By  die  Jongeres 63 

Nuwe  boeke  ontvang  69 

In  die  toekoms  sal  aan  die  skrywer  van  die  beste  bydrae  in  elke  aflewering 
— prosa,  poësie,  beskouende  werk  — ’n  honorariuin  van  R 15.00  geskenk  word, 
benewens  die  vergoeding  teen  gewone  tarief. 

Vir  Augustus  1963  is  dit  toegeken  aan  T.  M.  Hart:  A.A.  en  D.S.  oor 
"Kriteria  van  die  Kritiek”  (artikel). 


i 


. * \ / "i  ' a 


M.  J.  PRINS 

SPARTAAN 


Ek  word  vir  oorlog  groot 
moet  sterk  wees 
vir  ’n  geëerde  dood; 

My  siel  verkrimp 
tot  ’n  klein  ryp  ertjie 
gevoelloos  vir  elke  skimp, 
gevoelloos  vir  die  gesel; 

Maar  o,  die  sweep  is  sag 

en  verkieslik  bo  die  pyn 

van  die  woorde  wat  my  siel  verag; 

siel  verskrompel  soos  ’n  dowwe  pit 

wat  in  die  gespierde  homp 

van  vel  en  vleis 

gekluister  sit. 

As  ek  snags  skelm  op  die  fluit 

of  gesteelde  siter  speel 

dan  swel  die  sieltjie  uit  die  liggaam  uit 

dan  dra  die  lied  ver  oor  die  barakke 

tot  die  bome  wakker  word 

en  die  voëls  roer  in  die  takke. 

As  die  dag  weer  kom 

dan  wag  die  lyf  gewillig  op  die  gesel 

en  die  siel  krimp  ertjie-klein  en  stom. 

KIND 


In  'n  soetdoring 

het  ek  een  aand  'n  duif  gekwes 

en  met  die  kolf  die  kop  vergruis; 

Nou  hoor  ek  saans  met  skemer 

in  die  soetdoring 

'n  tortel  roep, 

in  die  skemering. 

By  die  kleinpoel 
modderwater  in  die  dam 
kom  nog  saans  as  die  son  sink 
die  tortels  water  drink. 

MOT 


In  my  kamer 
stil 

Die  skadus  dans  teen  die  muur 

die  nag  is  kil 

’n  Wit  mot  om  die  vlam, 

nouer  kring, 

kring. 

Weet  hy,  soos  ek 

hoe  ydel  is  dié  flikkering? 


5 

KLUISENAAR 


O,  om  my  lewe 

stil  weg  te  leef 

soos  nou  in  hierdie  kamer  . . . 

My  hart  hamer 

van  skrik  om  die  skelle  dag 

hoe  hard  is  hulle  hoon 

hoe  luid  is  hulle  lag. 

Die  stilte  is  om  my  nou, 
die  stilte,  die  wind  waai  sag 
O,  om  my  lewe  stil  weg  te  leef. 

“de  hart  is  maar  een  vod” 
(j.  c.  bloem) 

Die  hart  is  net  ’n  voos  ou  lap 
wat  aan  ’n  doringtak  gehak 
in  die  wind  bly  flap. 

Die  hart  is  nes  ’n  vuil  ou  vod 
wat  aan  die  dae  bly  haak 
totdat  dit  verflenterd  eendag 
die  klop-mis  uiteindelik  sal  staak. 

DODE 


So  sal  dan  die  einde  wees: 
toegespyker  in  ’n  bruin,  verniste  kis, 
na  die  kerkhof  teen  die  rant. 

Daar  sal  net  bene  bly, 

’n  skedel  vol  van  gruis,  en  sand 
sal  insif  waar  daar  harsings  was. 

Die  hart,  so  vol  letsels, 
sal  miskien  versteen 

en  een  voordeel  bó  lewe  daaraan  verleen: 
dat  dit  uiteindelik  onkwesbaar  is. 

PYN 


Here,  die  pyn,  pyn,  pyn, 

klein 

is  ek; 

die  pyn,  Heer  die  pyn; 
gek 
is  ek 
van  pyn 

En  die  eensaamheid! 

Die  kersie  skyn 
al  flouer; 
kwyn 

druppend  dood, 
met  die  duister  groei 
die  pyn, 

Groot, 

groter; 

langsaam  brand  die  kersie  blaker  toe. 

AANVAARDING 

Soos  ’n  trekos  voor  die  ploeg 

pal  met  die  smal  voor  stap 

sonder  om  te  vra  waarom  hy  swoeg 

en  waarom  die  voorslag  oor  hom  knal, 

hom  gesel;  waarom  hy  die  rooi  grond  skeur, 

en  net  om  die  sweep  bly  beur 

en  wurg  aan  die  skerp  strop  aan  sy  strot. 
So  is  ook  my  lot. 

Gésel  my  o God 

totdat  ek  doodknak  in  die  voor. 

DIE  KLEIN  DINGETJIES 


Stil  sit  ek  luister 
hoe  in  die  duister 
buite  teen  die  venster 
die  sagte  motte  tik. 
Opstaan  met  ’n  sug 
om  die  motte  in  te  laat. 
Waarom  sou  ek  hulle  haat 
wat  soos  ek  soek  na  die  lig? 

STOF  IS  ONS 


’n  Herfsbui  waai  rafelrig 

uit  oor  die  westerkim 

en  kleur  die  sonlig  ’n  droewe  okergeel 

wat  deur  die  dun  gordyne  glim 

Nou  is  alles  droef  en  seer 

en  die  akkerblare  val 

in  stil  strate  en  verlate  park 

motorbande  trap  dit  stukkend  op  die  teer; 

En  in  goue  bondels,  goud  en  bruin 

word  dit  in  tuine  saamgehark. 

Die  bloekomlaning  het  vuilgroen  verkleur 
en  van  die  vlei  waai  daar  ’n  geur 
van  vrot  biesies  en  ryp  watergras; 
die  woord  is  vas: 

,,stof  is  ons”. 

ABEL  COETZEE:  AGTER  JAFFIE  OM! 


Op  ’n  keer  het  ons  beskik  oor  die  dienste  van  ’n  skoolinspek- 
teur  met  ’n  doktorsgraad  in  die  opvoedkunde.  Dit  gebeur  toe 
dat  ’n  gewone  skoolhoof  doodluiters  op  ’n  byeenkoms  met  die 
inspekteur  aan  die  stry  raak  oor  ’n  praktiese  onderwysprobleem, 
en  dit  gebeur  naderhand  — soos  in  alle  gevalle  waar  die  teorie 
en  die  praktyk  maar  net  nie  met  mekaar  wil  strook  nie  ■ — dat  die 
skoolhoof  die  inspekteur  in  die  hoek  dryf.  Toe  die  inspekteur 
nie  meer  met  die  gesag  van  skoolse  argumente  kon  vorder  nie, 
sê  hy  desperaat:  ‘‘Maar,  meneer,  weet  jy  wel  met  wie  jy  aan 
die  stry  is?” 

“Nee,”  antwoord  die  skoolhoof. 

“Met  ’n  doktor  in  die  opvoedkunde,”  kom  die  verpletterende 
antwoord. 

“Ekskuus,  doktor,  ek  het  nie  geweet  nie,”  antwoord  die  skool- 
hoof  verslae,  staak  sy  stryery  en  staan  tru.  Teen  soveel  gesag 
was  hy  nie  bestand  nie. 

Nou  verwag  mens  dat  so  iets,  ’n  kwart  eeu  na  bogemelde 
voorval,  tog  nie  meer  by  ons  kan  voorkom  nie.  Maar  wie  het 
gesê:  Die  armes  . . . ? 

Dit  het  dan  ook  onlangs  gebeur  dat  ’n  vertaalde  toneelstuk 
van  lonescou  in  ons  skouburge  op  die  planke  gebring  is  onder 
die  opskrif  RENOSTERS.  Dis  die  verhaal  van  ’n  man  wat 
uiters  behoudend  gebly  het  terwyl  die  ganse  mensdom  om  hom 
heen  verander  het.  Op  ’n  dag  ontwaak  die  behoudende  siel  en 
ontdek  dat  hy  alleen  staan,  en  voor  die  ontsettende  vraag:  Wie 
is  nou  reg,  húlle  of  êk?  Dis  ’n  moeilike  gedagte  om  skeppend  in 
woorde  te  klee,  en  nog  moeiliker  om  dit  oortuigend  op  te  voer, 
veral  as  daar  op  die  agtergrond  langs  die  gedagte  beweeg  dat 
ons  besig  is  met  die  opbou  van  “nasionale  teater”  vir  Janalleman. 

Soos  te  wagte  kon  wees,  het  al  die  toneelgangers,  elkeen  om 
sy  eie  redes,  nie  die  opvoering  ewe  veel  waardeer  nie,  en  som- 
miges  het  hulle  misnoeë  op  skrif  gestel  in  ons  dagbladpers,  o.m. 
’n  toneelkritikus.  Dit  het  toe  vir  hom  van  ’n  ander  beterweter  die 
verwyt  op  die  hals  gehaal  dat  hy  nie  eers  Afrikaans  kan  skryf  nie, 
wat  staan  nog  ’n  toneelstuk  behoorlik  deurgrond  en  resenseer. 
En  die  man  wat  só  verwyt,  rig  dan  skoolmeesteragtig  ’n  betig- 
tende  wysvinger  na  die  redakteur  van  die  betrokke  blad  en  hy 
vra:  Hoe  kan  jy  sulke  armsaliges  gebruik  vir  jou  resensies  ter- 
wyl  ek  en  my  vriende  tog  beskikbaar  is  — sonder  vergoeding  as 
dit  moet?  Kyk  ten  minste  één  keer  of  hulle  behoorlik  kan 

skrywe,  taal  behoorlik  kan  hanteer  . . . Wanneer  hulle  ’n  sin 
kwytraak  (Dit  staan  werklik  daar!  A.C.)  soos:  “’n  Mens  moet 
eenvoudig  toegee  dat  die  toneelgroep  voldoen  aan  die  vereistes 
. . en  dadelik  daarna  weer:  “Trouens,  ’n  mens  moet  nood- 
wendig  toegee  dat  dit  ’n  opvoering  is  wat  niks  as  louter  vreugde 
. . . verskaf  nie  . . .’’  dan  kan  die  redakteur  weet  dat  sy  kriti- 
kus  nie  kan  skryf  nie.  Want:  waarom  moet  ’n  kritikus  ’n  guns- 
tige  oordeel  “toegee”,  selfs  “noodwendig  toegee’’?  ’n  Mens 
gebruik  dié  woord  alleen  wanneer  jy  iets  teen  jou  sin  moet  erken. 
Maar  hierdie  kritikus  ken  net  nie  die  betekenis  van  die  woord 
“toegee”  nie;  hy  kan  nie  eenvoudige  Afrikaans  skrywe  nie 
. . . Voorwaar  (hy)  verdien  erelidniaatskap  van  die  Skrywers- 
kring. 

Opgesom  word  daar  duidelik  gesê:  “die  kritikus  kan  nie  eers 
skrywe  nie,  wat  staan  nog  oordeel?  Meneer  die  redakteur,  ek 
meld  my  aan  as  een  wat  wel  kan  skrywe  en  wat  dus  kan  oor- 
deel.” 

Hý  kan  dus  skrywe,  en  as  bewys  daarvan  wil  hy  laat  sien 
hoe  “toegee”  reg  gebruik  moet  word. 

Laat  ons  nou  sý  “toegee”  ondersoek.  Is  dit  nou  so  dat  “toe- 
gee”  in  eenvoudige  Afrikaans  beteken:  teen  jou  sin  moet  erken? 
In  doodeenvoudige  Afrikaans  beteken  toegee  volgens  my 
woordeboeke  bloot  erken.  Só  ken  ek  ook  die  gebruik  van  die 
woord  in  eenvoudige  omgang.  Wat  “toegee”  in  beslote  kring 
sal  moet  beteken,  weet  ek  nie,  maar  dis  ook  nie  hier  ter  sprake 
nie.  En  dáárdie  eenvoudige  betekenis  van  “toegee”  kan  jy  in 
alle  rigtings  wysig  of  aanvul  deur  die  gebruik  van  hulpwoord- 
jies:  graag  toegee,  geredelik  toegee,  billikheidshalwe  toegee, 
móet  toegee,  gedwonge  toegee,  onwillig  toegee.  Díe  vriend  van 
ons  het  dus  baie  duidelik  nie  gaan  uitvind  hoe  ander  sprekers 
van  eenvoudige  Afrikaans  die  woord  aanwend  nie.  Apodikties 
en  selfversekerd  stel  hy  hom  self  as  maatstaf  en  uit  eie  reg  gaan 
hy  aan  ’n  woord  toeskryf  wat  dit  eintlik  behoort  te  beteken  as 
dit  ’n  woord  in  Afrikaans  wil  wees  ■ — net  soos  hy  nou  die  be- 
trokke  redakteur  teregwys  oor  gewaande  pligversaking,  en  soos 
hy  op  die  gebied  van  smaak  en  oordeel  sy  eie  opvattings  as 
maatstaf  stel.  Hy  word  dus  self  die  maat  waaraan  ’n  ander  se 
onkunde  en  onvermoë  gemeet  word.  En  dan  meet  hy  . . . en  aan 
sy  teenparty  meet  hy  tot  oormaat  van  ramp  die  erelidmaatskap 
van  die  Skrywerskring  toe!  Met  die  maat  waarmee  . . . 

A1  wat  hy  wel  bereik  het,  is  om  te  openbaar  dat  daar  ’n 
tweede  man  by  díe  twisgeskryf  betrokke  is  wat  nie  “toegee” 
kan  gebruik  nie,  derhalwe  nie  eenvoudige  Afrikaans  kan  skrywe 
nie,  derhalwe  volgens  sy  maatstaf  nie  oor  toneel  behoort  te 
skryf  nie,  en  derhalwe  — tot  oormaat  van  ramp  — erelid  van 

die  Skrywerskring  behoort  te  wees.  En  as  hy  dít  toegee.  sal  hy 
hierdie  slag  reg  wees  — op  verskillende  betekenisvlakke. 

Ons  stel  dus  vas  dat  hier  wederregtelik  ’n  resensent  se  skryf- 
vermoë  by  sy  redakteur  onder  verdenking  gebring  word.  Dis  so 
kenmerkend  die  metode  van  die  oopgesprek  wat  ook  by  ons 
ingevoer  is:  jy  spring  weg  deur  jou  ( denkbeeldige)  teenstander 
onsinnighede  in  die  mond  te  lê,  wat  jou  dan  self  geleentheid 
laat  om  eie  diepgaande  kennis  kwyt  te  raak.  Die  bedoeling  is  om 
aan  die  praat  te  bly  en  so  te  voorkom  dat  dinge  sal  stol  of  ont- 
plof  — solank  ’n  man  praat  doen  hy  gewoonlik  niks  anders  nie. 
Deur  gedagtewisseling  word  jou  teenstander  oortuig  van  sy  eie 
benepenheid,  en  jou  eie  “liberale”  houdinge  seëvier  oor  die 
magte  van  die  duisternis.  Lees  mens  die  stuk  waaruit  bostaande 
aanhaling  gelig  is  in  sy  geheel,  merk  jy  dat  ons  vriend  egter 
hierdie  gesprek  nie  wil  oop  hou  nie,  eerder  wil  hy  dit  afsluit, 
want  sy  teenstander  is  nie  langer  denkbeeldig  nie  — pynlik 
werklik.  Daarby  beskou  hy  dié  teenstander  as  ’n  muggie,  met 
die  geestelike  onvermoëns  wat  dan  ’n  muggie  sou  kenmerk,  en 
wat  te  onnosel  is  om  gesag  te  herken  wanneer  hy  dit  sien,  en 
daarom  nie  oor  genoeg  onderskeidingsvermoëns  beskik  om  die 
regte  onnosele  opmerkings  op  die  juiste  oomblik  kwyt  te  raak 
nie,  en  wat  dan  jou  waarlik  nog  astrant  genoeg  is  om  ’n  eie 
mening  te  wil  stel.  So  ’n  teenstander  ken  nie  die  reëls  van  die 
spel  nie,  en  hóm  slaan  mens  liewers  dood  met  swaarwigtige 
gesag.  Dit  klink  so  na  “liberale”  onverdraagsaamheid.  Om  hom 
finaal  die  swye  op  te  lê,  word  hy  bedreig  met  erelidmaatskap 
van  die  Skrywerskring. 

Hierdie  vriend  van  ons,  wat  self  toegegee  het  dat  hulle  eretitels 
aan  hom  hang,  kan  uit  eie  ervaring  weet  dat  ’n  eretitel  ’n  ding 
is  met  twee  gesigte  — een  gewend  na  die  skenker,  wat  saam 
met  die  titel  ook  eie  eer  aanbied,  en  die  ander  na  die  ontvanger, 
wat  nie  net  eer  ontvang  nie  maar  dit  ook  oordra  op  die  gewer. 
Soos  bobbejane  wat  mekaar  se  goggas  wederkerig  vang.  Nou 
moet  hierdie  vriend  bedink  dat  sy  eie  openbaring  van  onvermoë 
en  sy  apodiktiese  eiegeregtigheid  — ■ soos  aangedui  — hom 
openbaar  as  kandidaat  wat  ryp  is  vir  dié  erelidmaatskap  waar- 
mee  hy  ander  so  maklik  bedreig.  En  so  ’n  toekenning  aan  hom 
kan  moontlik  meebring  dat  sy  ander  eretitels  terug  gevorder 
word. 

Deur  só  te  skrywe,  stel  ek  my  bloot  aan  die  gevaar  dat  ook 
aan  my  erelidmaatskappe  toegemeet  kan  word.  Daarvoor  maak 
ek  my  egter  nie  onrustig  nie,  want  die  ergste  wat  my  kan  tref 
.sal  wees  dat  ek  hoogleraar  word  — wat  ek  toevallig  reeds  is, 
of  dat  iemand  kan  dreig  om  my  ’n  eredoktor  te  maak.  In  laas- 

genoemde  geval  sal  ek  dan  maar  moet  grinnik  en  verleë  toegee 
met  die  teensinnigheid  van  Langenhoven. 

Nou  het  ons  so  ongemerk  effens  links  van  die  onderwerp 
beland.  A1  wat  ek  eintlik  wou  sê,  kan  die  beste  op  sy  Wes- 
Transvaals  gesê  word:  Pasop  as  jy  agter  Jaffie  om  loop!  Ek 
stel  dit  opsetlik  só  as  bewys  van  my  onvermoë  om  ’n  ding  te  sê 
in  eenvoudige  Afrikaans  sodat  dit  net  vir  één  uitleg  vatbaar  is, 
want  dis  tog  die  rede  waarom  ek  self  erelid  geword  het  van  die 
Skrywerskring. 

As  afskeid,  die  volgende  gedagte:  Hoe  sal  ons  die  toestand 
van  “toneelkultuurloosheid  in  Johannesburg’’  besweer  met  so  ’n 
kultuurvertoning?  In  die  verte  weergalm  Jaffie:  Aaabram, 
Isaaak,  Jaaakop  . . . 

VINCENT  VAN  DER  WESTHUIZEN 


DOLORES 

Ek  wou  dit  aan  die  voorjaar  vra: 
wie  het  Dolores  weggedra? 

Met  watter  loopse  wind  het  sy 
oor  lentetuine  koers  gekry? 

Die  voorjaar  het  gesê:  hoe  bont 
is  al  die  botsels  om  jou  rond 
en  elkeen  het  sy  nektarkuil. 

Wat  sal  jy  oor  Dolores  huil? 


Ek  wou  dit  aan  die  somer  vra: 
wat  het  Dolores  weggeja? 

Met  watter  onrus  in  my  blik 
het  ek  Dolores  afgeskrik? 

Die  somer  het  gesê:  hoe  ryp 
hang  alle  dinge,  net  vir  gryp. 
Wat  wil  jy  met  Dolores  maak? 
Ek  bied  jou  alles  na  jou  smaak. 


Ek  wou  dit  aan  die  najaar  vra: 
voor  jy  verby  is,  sê  my  na 
watter  rigting  van  die  wind 
moet  ek  my  wend  om  haar  te  vind? 
Die  najaar  het  gesê:  dis  laat 
om  nou  van  soek  en  vind  te  praat. 
Wat  ek  jou  bied  is  half  verrot, 
maar  beter  nog  as  geen  genot. 


Ek  wou  dit  aan  die  winter  vra: 
en  sommer  oor  Dolores  kla : 
met  watter  ysbelaaide  wind 
sal  ek  moet  ry  om  haar  te  vind? 
Die  winter  het  geen  woord  gehad 
om  te  beduie  watter  pad 
maar  slegs  sy  vinger  uitgesteek 
na  rye  graftes,  strak  en  bleek. 

MEI 


Nou’s  Mei 
verby  . . . 

Ek  het  haar  iewers  in  April  verloor 
en  aangestryk  of  dit  my  min  kon  skeel, 
nou  lê  die  brakvaal  winterpanne  voor 
en  hierdie  koue  word  vir  my  te  veel. 


Vroeg  in  April  het  ek  haar  hand  gelos 
en  in  die  weelde  van  die  herfs  verdwaal. 
Die  swaels  het  op  die  nokke  saamgetros 
maar  al  die  tekens  het  my  lig  laat  smaal. 


Die  lou  wind  het  die  ruigtes  oopgestoot. 
Ons  het  op  goue  duine  langs  die  see 
die  bors  en  lende  aan  die  son  ontbloot 
en  ons  aan  sy  omhelsing  oorgegee. 


Solank  die  wolke  kolk,  het  ek  gedink  — 
solank  daar  stemme  ritsel  in  die  bos 
sal  ek  gaan  snuffel  waar  die  antwoord  wink 
en  in  my  vaart  het  ek  haar  hand  gelos. 


Soos  ander  voor  my  op  die  riffelpad, 
die  eindelose  stringe  op  my  spoor, 
het  ek  die  antwoord  in  die  donderweer 
of  in  die  blink  lied  van  ’n  voël  gehoor 


maar  nooit  verstaan.  Die  winde  het  geswenk. 
Die  amber  voorjaar  het  verbygesluip 
terwyl  ek  na  die  ander  waarheid  soek. 

Sy  en  die  winter  het  teen  my  gekuip. 


Nou  lê  die  brakvaal  winterpanne  voor 
en  hierdie  koue  word  vir  my  te  veel. 
Op  watter  goue  duine  lê  haar  spoor? 
Of  het  die  wêreld  uitgevlam  in  geel? 

lEWERS 


lewers,  eendag,  gaan  dit  eindig. 
lewers  is  die  doodloopstraat. 
lewers  in  die  wintervaalte 
gaan  die  onrus  my  verlaat. 
lewers  in  ’n  kuil  van  stilte, 
weggeberg  deur  donker  riet, 
sal  my  tweelingspore  eindig 
as  die  laaste  ster  verskiet. 

Nog  kan  ek  dit  nie  aanvaar  nie: 
alle  feeste  gaan  verby. 

Nog  is  ek  die  ongenooide 

wat  allenig  agterbly, 

snuffel  aan  die  leë  glase, 

in  die  leë  borde  lek, 

trippel  op  verdampte  deuntjies 

op  ’n  kil,  verlate  plek 

waar  die  nageur  van  sjampanje, 

rook  en  reukwater,  gevang 

tussen  mure  en  gordyne, 

waar  die  liefdesgeur  nog  hang. 

Ek  alleen,  as  almal  sluimer, 
uitgewals  en  uitbaljaar, 
waggel  op  vermoeide  voete  — 
ek,  vermoeide  slenteraar, 
teug  aan  ’n  verskaalde  liefde, 
soek  na  spore  op  die  mat, 
soek  na  merke  aan  die  dekens, 
soek  na  . . . soek  . . . my  God,  na  wat? 


lewers  is  ’n  doodloopstraatjie 
en  die  tyd  word  baie  min. 
lewers,  eendag,  gaan  dit  eindig  . . . 
. . . om  van  nuuts  af  te  begin. 

P.  C.  COETZEE:  DIE  PROBLEEM  VAN 
LEENGELD  OP  B I B L I O T E E K B O E K E 


Nogal  heelwat  beroering  is  in  die  boekwêreld  van  Engeland  en 
die  Verenigde  State  veroorsaak  deur  ’n  artikel  wat  in  Maart 
1960  in  The  Economist  van  die  hand  van  A.  P.  Herbert  ver- 
skyn  het.  Herbert  is  terselfdertyd  skrywer,  uitgewer  en  lid  van 
die  Britse  House  o[  Commons.  As  uitgewer  en  outeur  het  hy  ’n 
probleem  raakgesien  en  as  Parlementslid  kon  hy  daaraan  iets 
probeer  doen.  Hy  begin  die  artikel  deur  die  belangrikheid  van 
lektuur  as  ’n  vorm  van  afleiding  aan  te  toon.  Hy  wys  dan  daar- 
op  dat  skrywers  wat  uiteindelik  die  vermaaklikheid  verskaf,  heel 
weinig  voordeel  trek  van  die  boeke  wat  deur  biblioteke  aange- 
koop  word  en  meen  dat  ’n  weg  gevind  moet  word  om  hulle  te 
vergoed  in  die  vorm  van  ’n  honorarium  per  lening  per  boek. 

Herbert  is  heeltemal  bewus  dat  die  Engelse  openbare  biblio- 
teke  dit  nie  kan  bekostig  om  so  ’n  uitkering  te  doen  nie.  Trouens 
hy  erken  dat  die  geldelike  steun  van  die  owerhede  heeltemal 
ontoereikend  is.  Dit  blyk  onder  ander  uit  die  salarisse  van  die 
biblioteekpersoneel  wat  baie  sleg  vergelyk  met  dié  van  enige 
ander  professie  in  Engeland.  Tensy  ’n  nuwe  bron  van  inkomste 
geskep  kon  word,  sou  die  openbare  biblioteekwese  nie  in  staat 
wees  om  sy  funksies  behoorlik  te  behartig  nie,  laat  staan  nog 
om  te  onderneem  om  ’n  leengeld  aan  skrywers  uit  te  keer. 

Om  die  toestand  te  verbeter,  doen  hy  aan  die  hand  dat  die 
openbare  biblioteke  deur  wetgewing  gemagtig  word  om  ’n 
geringe  jaargeld  op  sy  gebruikers  te  hef.  ’n  Jaargeld  van  50c  per 
ingeskrewe  gebruiker  sou  na  sy  oordeel  etlike  miljoene  ponde 
oplewer.  Daarvan,  moes  die  biblioteke  verplig  word  om  'n 
sekere  deel  oor  te  betaal  aan  ’n  fonds  wat  deur  ’n  vereniging 
of  komitee  beheer  word  ten  voordele  van  skrywers.  Hierdie 
voorstel  is  heftig  beveg,  maar  het  ook  vurige  voorstanders 
gevind.  Laasgenoemde  het  Herbert  aangemoedig  om  ’n  privaat 
wetsontwerp  in  die  Laer  Huis  in  te  dien.  Dit  is  afgestem. 

In  Denemarke  het  ’n  soortgelyke  aksie  veel  meer  sukses  ge- 
had.  Daar  is  ’n  skema  ingevoer  waardeur  daar  jaarliks  aan 
skrywers  ’n  bedrag  uitgekeer  word,  bereken  op  die  aantal 
eksemplare  van  boeke  wat  in  sirkulasie  was  — nie,  sover  ons 
inligting  strek,  op  die  aantal  kere  wat  elke  boek  uitgeleen  is 
nie.  Nadere  besonderhede  van  die  Deense  plan  is  nie  voorhande 
nie,  maar  Suid-Afrikaanse  bibliotekarisse  wat  in  Denemarke 

daarna  inligting  gesoek  het,  is  onder  die  indruk  dat  die  skema 
hcelwat  administratiewe  bcslommcrnis  veroorsaak. 

Die  gedagte  is  onlangs  in  Suid-Afrika  gcoppcr  dat  ’n  soort- 
gclyke  stelsel  ook  hier  ingevoer  inoet  word.  Voordat  hiermcc 
verder  gegaan  word,  moet  die  hele  aangclcentheid  baic  deeg- 
lik  ondersoek  word.  Onder  ander  moet  nagegaan  word  of  die 
skrywer  moreel  ’n  aanspraak  het  op  vergoeding  vir  die  gebruik 
van  ’n  artikel  wat  hy  of  die  uitgcwer  verkoop  het.  Ook  juridies 
is  daar  implikasies  wat  onder  oë  gesien  moet  word.  Ons  huidige 
eiendomsreg  maak  nie  daarvoor  voorsiening  dat  ’n  verkoper 
enige  aanspraak  op  vergoeding  kan  maak  vir  die  latere  gebruik 
van  ’n  artikel  waarvan  hy  deur  koop  afstand  gedoen  het  nie. 
Dit  is  selfs  twyfelagtig  of  ’n  kontrak  waardeur  sodanige  ver- 
goeding  aan  ’n  verkoper  toegesê  word,  geldig  kan  wees.  Op- 
voerregte  op  toneelstukke  en  uitvoeringsregte  op  komposisies 
is  nie  analoog  nie,  want  elke  opvoering  en  uitvoering  is  in 
werklikheid  ’n  nuwe  publikasie  of  reproduksie  van  ’n  stuk 
geesteseiendom.  Daar  bestaan  juis  op  hierdie  gebied  ’n  mate 
van  verwarring  en  dit  is  baie  twyfelagtig  of  ons  wetgewers 
te  vinde  sal  wees  vir  die  invoering  van  ’n  nuwe  beginsel  wat 
sake  verder  gaan  vertroebel. 

Indien  dit  egter  moontlik  was  om  die  aanspraak  vir  ’n  skry- 
wersvergoeding  op  biblioteeklenings  op  goeie  morele  gronde  te 
regverdig,  dan  behoort  daar  ’n  weg  gesoek  te  word  om  daardie 
aanspraak  te  erken  en  prakties  tegemoet  te  kom.  Die  argumente 
ten  gunste  van  die  aanspraak  kan  soos  volg  geformuleer  word. 
Die  skrywer  kry  ’n  sekere  aandeel  van  die  verkoopprys  van 
elke  eksemplaar  van  sy  boeke  wat  van  die  hand  gesit  word.  Vir 
elke  eksemplaar  wat  deur  ’n  biblioteek  gekoop  word  kry  hy  sy 
outeursaandeel.  Maar  terwyl  ’n  boek  wmt  aan  ’n  privaat  koper 
gelewcr  word,  gewoonlik  nct  ecn  kccr  gebruik  word,  Icen  dic 
biblioteek  ’n  cksemplaar  aan  twintig,  dertig  of  meer  pcrsonc 
wat  andersins  as  hulle  die  bock  wou  lecs,  verplig  sou  gcwccs 
hct  om  self  eksemplarc  aan  tc  skaf.  Op  dic  wyse  word  dic 
potensiële  inkomstc  van  dic  skrywcr  crnstig  vcrmindcr.  Om  dic 
redc,  word  gcsé,  is  dit  nie  mindcr  as  rcg  nic  dat  die  bibliotcck 
die  skrywer  sal  vergocd  vir  dic  vcrlies  wat  hy  ten  gcvolgc  van 
die  biblioteek  se  aktiwiteite  ly. 

Daarteenoor  kan  egter  die  vraag  gestel  w'ord  of  dic  skrywer 
inderdaad  tengevolge  van  die  leenbedryf  van  die  bibliotekc  ’n 
verlies  ly.  Dit  is  nie  so  vanselfsprekend  as  wat  dit  lyk  nie.  Daar 
is  hoegenaamd  geen  waarborg  dat  die  leners  indien  daar  geen 
biblioteke  was,  meer  boeke  sou  gekoop  het  nie.  Die  ervaring 
in  die  biblioteekdiens  pleit  daartcen.  As  die  veronderstelling 
juis  was,  sou  mens  verwag  dat  biblioteekgebruikers  in  die  geval 

van  treffers  wat  hulle  nie  van  die  biblioteek  te  leen  kan  kry  nie, 
na  die  boekhandel  sou  gaan.  Wat  vind  ons  egter?  Die  biblio- 
teekkliënt  laat  liewer  sy  naam  op  ’n  ellelange  waglys  plaas  en 
agiteer  dat  die  biblioteek  meer  eksemplare  moet  aankoop. 

Beskou  ons  die  saak  histories  dan  blyk  dit  dat,  in  Suid-Afrika 
altans,  die  biblioteek  nie  ’n  bestaande  mark  vir  boeke  tot  niet 
gemaak  het  nie,  maar  inteendeel  ’n  nuwe  mark  wat  nie  van  te 
vore  bestaan  het  nie,  tot  stand  gebring  het.  Die  Suid-Afrikaanse 
sosiale  biblioteekdiens,  wat  die  stedelike  openbare  en  die  pro- 
vinsiale  biblioteke  insluit,  het  maar  eers  na  die  Tweede  Wêreld- 
oorlog  tot  volle  ontplooiing  gekom.  Sedertdien  verkoop  die 
land  se  uitgewers  en  boekhandelaars  nie  minder  nie  maar  meer 
boeke.  Die  afset  aan  die  biblioteke  is  buitendien  ’n  baie  kon- 
stante  faktor;  die  uitgewer  kan  vir  enige  redelik  goeie  boek  (en 
vir  sommiges  wat  nie  so  goed  is  nie)  daarvan  seker  wees  dat 
hy  ’n  vooruit  berekenbare  aantal  aan  die  biblioteke  sal  lewer. 
Dit  verminder  sy  ondernemersrisiko  en  het  daartoe  bygedra 
dat  boeke  wat  andersins  miskien  nie  oorweeg  sou  geword  het 
nie,  gepubliseer  is. 

Nou  kan  mens  toegee  dat  die  skrywer  in  werklikheid  geen 
verlies  ly  of  gely  het  nie  en  tog  meen  dat  hy  geregtig  is  op  ’n 
spesiale  vergoeding  van  die  kant  van  die  biblioteek.  Die  argu- 
ment  is  dan  dat  talle  van  lesers  deur  die  bemiddeling  van  die 
biblioteek  voordeel  trek  en  geniet  van  die  arbeid  van  die  skrywer 
terwyl  die  daarvoor  geen  vergoeding  kry  nie.  Die  skrywer 
verrig  dan  ’n  nasionale  diens  en  behoort  in  staat  gestel  te  word 
om  sy  diens  onder  die  beste  voorwaardes  voort  te  sit.  Biblio- 
tekarisse  is  nogal  gevoelig  vir  hierdie  argument.  Baie  van  hulle 
besef  dat  een  van  die  tekortkomings  van  ons  boekwese  is  dat 
dit  vandag  nie  lonend  is  om  jou  voltyds  aan  die  skryf  van  boeke 
te  wy  nie,  behalwe  as  jy  bereid  is  om  bloot  vir  die  pot  te  skryf. 
Die  groot  leemte  in  ons  boekevoorraad  is  die  afwesigheid  van 
goeie  boekjoernalistiek.  Ons  het  vir  die  sosiale  opvoeding  van 
ons  lesers  vertolkende  werke  in  ’n  populêre  trant  nodig  waarin 
die  hedendaagse  wêreld  en  sy  probleme  vanuit  die  kenwêreld 
van  die  Suid-Afrikaner  benader  word.  Tans  is  die  leser  vir 
die  vorming  van  ’n  oordeel  oor  nuwe  ontwikkelinge  in  die 
wêreldpolitiek,  die  kuns  en  die  wetenskap  afhanklik  van  boeke 
deur  buitelandse  skrywers  wat  ’n  totaal  ander  agtergrond  as 
ons  s’n  veronderstel.  Dikwels  moet  ons  ons  afvra  of  ons  deur  die 
beskikbaarstelling  van  sodanige  werke  inderdaad  die  belange 
van  ons  lesers  en  ons  land  bevorder.  Dit  is  nie  dat  ons  twyfel 
of  dit  goed  is  om  dinge  van  ’n  ander  kant  te  sien  nie,  maar 
of  dit  goed  is  om  net  van  die  ander  kant  te  sien,  terwyl  ons 
eie  standpunt  nooit  gestel  word  nie.  Indien  daar  dus  iets  gedoen 

kon  word  om  ’n  ioopbaan  as  professionele  skrywer  lonend  te 
maak,  sou  die  biblioteekprofessie  dit  toejuig.  Dit  moet  egter 
ten  sterkste  betwyfel  word  of  ’n  uitkering  op  lenings  so  ’n 
uitwerking  sal  hê.  Waarskynlik  sal  dit,  as  die  uitkering  aan 
die  individuele  skrywers  gemaak  word,  die  gevolg  hê  dat  juis 
die  skrywers  van  minderwaardige  lektuur,  van  wie  se  werk 
ons  graag  ons  lesers  wil  speen,  die  meeste  voordeel  sal  trek  en 
aangemoedig  sal  word  om  nog  meer  snert  te  produseer. 

Herbert  se  voorstel  dat  die  biblioteke  subsidies  moet  betaal 
het  van  die  kant  van  die  bibliotekarisse  in  Engeland  die  hewigste 
verset  uitgelok.  Dit  is  heeltemal  verstaanbaar  in  die  !ig  van 
die  stryd  van  ’n  eeu  wat  in  Brittanje  gevoer  is  om  alle  versper- 
rings  tussen  die  leser  en  die  boek  te  verwyder.  Biblioteekdiens 
behels  veel  meer  as  die  verskaffing  van  kostelose  amusement 
aan  die  volk.  Die  populére  ontspanningslektuur  dien  ’n  nuttige 
funksie;  dit  bied  ’n  geleentheid  vir  betreklik  onskuldige  aflei- 
ding  en  ontspanning.  Dic  mag  selfs  ’n  middel  wees  om  af  te 
reken  met  drange  en  neigings  wat  anders  op  ’n  sosiaal-nadelige 
wyse  tot  uiting  sou  kom.  Hierdie  soort  lektuur  dien  verder  as 
lokmiddel  wat  talle  mense  na  die  biblioteek  bring  waar  hulle 
ook  aan  beter  lektuur  blootgestel  word.  A1  sou  selfs  ’n  klein 
persentasie  van  die  leserspubliek  deur  hierdie  aanraking  daartoe 
kom  om  boeke  oordeelkundig  te  kies  en  te  lees  vir  horison- 
verruiming  en  lewensverryking  dan  regverdig  die  biblioteek 
nog  sy  bestaan  en  sou  die  kostelose  diensverskaffing  nog  gereg- 
verdig  wees.  Afgesien  van  die  administratiewe  las  wat  ’n 
stelsel  soos  dié  wat  deur  Herbert  voorgestel  word,  gaan  mee- 
bring,  word  die  heffing  van  ’n  jaargeld  as  ’n  versperring  gesien 
wat  talle  lesers  uit  die  biblioteek  sal  uithou.  Hulle  sal  nie  meer 
boeke  van  ons  skrywers  koop  nie  maar  hulle  ontspanning  vind 
in  die  goedkoopste  ingevoerde  leesstof  — of  ophou  om  te 
lees. 

Samewerking  tussen  bibliotekarissc  cn  skrywcrs  is  baic  nodig. 
Dit  is  selfs  moontlik  dat  ’n  oplossing  van  een  of  ander  aard  vir 
hierdie  probleem  deur  samesprekings  tussen  vcrteenwoordigers 
van  skrywers  en  bibliotekarissc  gevind  sal  kan  word.  Indicn  ’n 
aannecmlike  voorstel  aan  dic  biblioteekowerhede  (die  Sentralc 
Regering,  die  provinsiale  administrasie  cn  plaaslike  beheer- 
liggame)  voorgelé  kan  word,  sal  dit  ’n  kans  hé  om  te  slaag. 
Maar  dan  sal  dit  beslis  nie  ’n  heffing  op  iesers  of  uitbctalings 
aan  produseerders  van  minderwaardige  leesstof  mag  insluit  nie. 
Dit  sou  goed  wees  as  sam’esprekings  gereël  kon  word  tussen 
die  Bestuur  van  die  Skrywerskring  en  die  Raad  van  die  Biblio- 
teekvereniging. 

JAC.  J.  BRITS:  DIE  TRAGIESE 
KONSEPSIE  EN  DIE  SOEKE  NA  GOD 


Beste  Vriend, 

Jy  skryf  (tot  my  verbasing,  want  jy  is  van  nature  ’n  lui  den- 
ker)  dat  jy  jouself  dikwels  betrap  dat  jy  peins  oor  die  ,,roekeIose 
stelling”  in  my  vorige  brief.  Nou  ja,  ek  is  geneig  om  roekeloos 
te  wees;  op  daardie  aanklag  pleit  ek  dus  skuldig,  maar  roeke- 
loosheid  is  dikwels  ’n  onhandige,  miskien  selfs  kinderlike  uiting 
van  ’n  edel  passie! 

Ek  voel  my  egter  aan  die  kortste  ent.  Wanneer  mens  oor  die 
dramatiese  praat,  val  jy  maklik  in  die  strik  van  gemeenplase. 
Een  man  sê:  ,,die  wese  van  die  dramatiese  is  die  lewe”:  ’n  ander 
wil  oorspronklik  wees,  en  sê:  ,,die  wese  van  die  lewe  is  die 
dramatiese!”  Daar  is  geen  einde  aan  die  variasies  wat  mens  aan 
die  tema  kan  gee  nie  — sonder  dat  die  een  variasie  noodwendig 
van  die  ander  hoef  te  verskil. 

Maar  jy  is  bekommerd  oor  my  ,,roekelose  stelling”,  wat,  as 
ek  reg  onthou,  só  gelui  het:  ,,Die  agteruitgang  van  die  tragedie 
en  sy  byna  algehele  verdwyning  van  die  wêreldletterkunde,  val 
saam  met  die  opkoms  van  Kommunisme  en  Sosialisme.”  Nou  sê 
jy  dat  tragedies,  of  die  tragiese  tema  vir  romans  en  dramas  nog 
aangetref  word.  Die  Aristotiliaanse  idee,  voer  jy  aan,  het 
miskien  tot  ’n  groot  mate  verouderd  geraak,  maar  die  mens  as 
enkeling  word  nog  uitgebeeld.  Om  krag  aan  jou  stelling  te  gee, 
herinner  jy  my  daaraan  dat  ek  die  treurspel  eenmaal  gedefinieer 
het  as  ’n  studie  van  die  enkeling  wat  in  ’n  oomblik  van  krisis 
plotseling  voor  homself  te  staan  kom  en  bewus  word  van  sy 
ingebore  enkelingskap.  Juis,  maar  vergelyk  nou  hiermee  die 
sosialistiese  strewe  na  ’n  sosiale  Utopia,  waar  individualisme 
ondergeskik  is  aan  die  gemeenskaplike  strewe  om  sosiale 
..onreg”  te  herstel  of  selfs  te  wreek  — en  jy  kry  ’n  skerp  teen- 
stelling. 

Dis  egter  nie  die  einde  van  jou  vrae  nie;  ( filosofie  is  mos 
vrae  sonder  ’n  definitiewe,  konkrete  antwoord).  Jy  wonder 
naamlik  of  ek  nie  van  die  veronderstelling  uitgaan  dat  die 
individu  losstaan  van  die  gemeenskap  nie.  Ek  dink  ek  begryp 
jou  probleem:  jy  sien  individualisme  verkeerd;  jy  beskou  dit 
as  ’n  uiting  van  egoïsme. 

Ek  meen  mens  sou  dit  op  toneelspel  kon  toepas.  Die  akteur 
se  weergawe  van  die  karakter  is  individueel  — dit  kan  trouens 
nie  anders  nie  — maar  as  hy  enigsins  op  grootheid  aanspraak 

wil  maak,  moet  sy  vertolking  universeel  wees.  En  nou  moet  jy 
nie  my  woorde  opsetlik  verdraai  en  sê:  ,,maar  deur  die  individu 
en  die  gemeenskap  te  skei,  loop  mens  gevaar  om  in  ’n  maal- 
stroom  te  beland;  die  individu  is  slegs  individu  in  verhouding 
tot  die  gemeenskap”  nie.  Dit  spreek  vanself.  Ek  konstateer 
slegs  dat  die  individu  se  gebondenheid  aan  die  gemeenskap 
sekondêr  is;  sy  gebondenheid  aan  homself  is  primêr.  Dis  ’n 
kwessie  van  waar  die  klem  val,  my  jong  vriend.  Of  jy  beskou 
die  individu  in  diens  van  die  gemeenskap,  of  die  gemeenskap  in 
diens  van  die  individu! 

Ek  weet  vooraf  wat  jou  beswaar  gaan  wees.  Jy  gaan  nog  ’n 
beskuldiging  maak:  dat  ek  myself  weerspreek,  omdat  ek  die 
wisselwerking  tussen  individu  en  gemeenskap  erken.  Maar 
wisselwerking,  so  veronderstel  ék  altans,  beteken  slegs  aanvul- 
ling  van  die  een  tot  die  ander.  ’n  Individu  wat  ’n  kluisenaar  is, 
of  liewer,  ’n  individu  wat  afgesonderd  woon  (jy  is  mos  allergies 
vir  die  woord  kluisenaar  en  dink  ek  beskou  hom  as  die  vol- 
maakte,  roepingsbewuste  individu!),  ek  sê  dat  só  ’n  man  se 
persoonlikheid  nog  sal  ontwikkel  — op  ’n  ander  vlak,  ja,  maar 
nie  minder  dwingend  nie.  Natuurlik  sal  hy  gemeenskap  met  sy 
medemens  mis,  net  soos  die  gemeenskapsmens  eensaamheid  mis 
en  daarom  die  stil  plekke  opsoek. 

Nou  argumenteer  ek  seker  té  eensydig  vir  jou.  ,,Dit  sê  nog 
niks,”  hoor  ek  jou  sê.  ,,Jy  aanvaar  sommer  dat  die  gebore  een- 
same  se  drang  na  eensaamheid  sterker  is  as  die  gemeenskaps- 
mens  se  drang  na  sosiale  lewe.  Dis  verdraaid,  om  die  minste  te 
sê:  dit  hou  nie  steek  nie.” 

Dit  wil  my  altyd  voorkom  of  ons  fundamenteel  verskil  oor 
die  betekenisse  van  die  woorde:  ,,gemeenskapsmens”  en 
,,individu”.  Laat  my  al  dadelik  sê:  vir  my  is  daar  wesentlik  nie 
verskil  nie.  Die  term  ,,gemeenskapsmens”  veronderstel  ’n  mens 
op  soek  na  sekerheid.  kontak,  vastigheid.  Kan  dieselfde  nie  van 
die  enkeling  gesê  word  nie?  Ek  sal  geredelik  toegee  dat  dic 
uiting  van  daardie  soeke  verskil  omdat  per.soonlikheid  en  karak- 
ter  verskil.  Maar  dis  weer  die  klem  wat  in  die  gedrang  kom. 
Wat  is  van  meer  belang:  die  wesentlike  behoefte,  of  ’n  uiting 
van  daardie  behoefte?  — wat  per  slot  van  rekening  verskil  van 
mens  tot  mens  en  van  tyd  tot  tyd.  Die  vanselfsprekende  ant- 
woord  is  dat  die  daad  die  beklemtoning  is  van  die  karakter  en 
persoonlikheid.  Jy  sou  miskien  byvoeg:  ,,'n  Man  kan  baie  dinge 
voel  en  dink  en  tog  ’n  onvolledige  mens  bly  omdat  hy  nalaat  om 
sy  gedagtes  tot  uitvoering  te  bring.” 

Die  laaste  stelling  betwis  ek  egter  ten  seerste.  Vir  my  klink 
dit  roekeloos.  Ek  sou  sê  hy  is  volledig,  maar  net  in  ’n  ander 
sfeer,  ’n  ander  werklikheid.  Sy  drome  is  as  ’t  ware  ’n  volmaakter 

realiteit.  Klink  dit  selftevrede?  As  dit  is,  moet  jy  die  gemeen- 
skap  blameer. 

A,  tipies  individualisties,  né?  Beskuldigings  word  links  en  regs 
gemaak  . . . niks  is  eintlik  geldig  nie  — behalwe  individuele 
denke  natuurlik!  Ek  ken  jou  vlymskerp  reaksies;  ek  weet  jy 
praat  soms  soos  ’n  jong  turk  of  ’n  halfgaarstudentjie  wat  beskul- 
dig  om  ’n  beskuldiging  te  weerspreek!  Maar  laat  ons  verder 
gaan  en  jou  besware  bespreek. 

Ek  het  voorheen  gesê  dat  die  gemeenskapsmens  eintlik  ’n 
gefrustreerde  enkeling  is.  Nou  vra  jy  ’n  pertinente  vraag: 
waarom  sê  ek  nie  liewer  dat  die  enkeling  ’n  gefrustreerde 
gemeenskapsmens  is  nie?  Met  ander  woorde,  my  idee  is  gegrond 
op  die  feit  dat  ekself  ’n  uitgesproke  individu  is;  (watter  idee  is 
nie  ’n  uiting  van  die  mens  se  wese  nie?)  Jy  konstateer  dat  as 
die  een  stelling  waar  is,  die  ander  noodwendig  waar  moet  wees. 
Dit  klink  in  orde;  enigiets  kan  teoreties  waar  wees,  maar  dit 
gaan  nie  hier  om  wie  reg  of  verkeerd  is  nie  — eerder  oor  wat 
geldig  is  ten  opsigte  van  dic  oorspronklike  stelling  en  wat  nie. 
Dis  ’n  idee,  ’n  gedagte  wat  ek  uitspreek.  ( In  jou  volgende  brief 
sal  jy  seker  wil  weet  waarom  jou  gedagtes  dan  minder  geldig 
sou  wees  as  myne.  Dit  volg  beslis  nie  uit  wat  ek  gesê  het  nie. 
Per  slot  van  rekening  redeneer  ons  en  redenasies  kan  alleenlik 
êrens  heen  lei  as  die  gedagtes  wat  aan  beide  kante  uitgespreek 
word  as  potensieel  ewe  geldig  beskou  word.  Nog  iets:  gedagtes 
word  nie  belangriker  na  gelang  van  die  sosiale  status  van  die 
persoon  wat  dit  uitspreek,  soos  die  sosiale  lewe  dit  blykbaar  wil 
hê  nie.  Dit  daar  gelaat.  Mens  kan  so  maklik  van  oneerbiedigheid 
beskuldig  en  gekruisig  word!) 

Ons  was  oorspronklik  besig  om  individualisme  in  verhouding 
tot  die  tragiese  te  sien  en  ek  het  gesê  dat  die  mens  alleen  in 
homself  en  in  verhouding  tot  homself  tragies  kan  wees.  Kom  ons 
vra  ’n  paar  vrae.  Wat  van  die  mens  se  verhouding  tot  God? 
Waar  kom  die  sogenaamde  stryd  met  God  in?  Is  die  individu 
wat  bewus  is  van  sy  ingebore  enkelingskap,  nie  wesentlik  ’n 
mistikus  nie? 

Nou  raak  ons  die  kern  aan.  Die  mens  se  soeke  na  God  is  wel 
primêr;  dis  soos  die  kreet  van  ’n  pasgebore  kind,  wat  mens  as 
’n  gedwonge  aanvaarding  van  die  lewe  en  daarom  van  die  Self 
kan  beskryf.  Die  mens  is  dus  besete  met  ’n  ingebore  selfbewus- 
syn.  Die  enkeling  is  ’n  man  wat  oorweldigend  bewus  is  van 
daardie  bewussyn. 

Miskien  is  dit  beter  as  ek  my  gedagtes  in  hierdie  verband 
kortliks  weergee.  Het  dit  jou  opgeval  watter  vreemde  indruk 
mens  kry  as  jy  na  ’n  werklike  groot  tragedie  kyk?  Jy  kry  die 
indruk  dat  die  tragiese  heid  besete  is  met  ’n  soort  pligsgevoel 

en  dat  dit  nou  saamhang  met  sy  ingebore  drang  om  homself  te 
vernietig.  Hy  is  wat  hy  is  omdat  hy  dit  is;  hy  kan  of  wil  homself 
nie  verander  nie.  Nog  minder  wil  hy  sy  omstandighede  verander. 
Sy  weg  is  sonder  kruispaaie,  sonder  kompromis.  Hy  doen  wat 
hy  doen  en  hy  sê  wat  hy  sê  omdat  hy  nie  ’n  keuse  het  nie, 
omdat  in  die  omstandighede,  net  hy  in  staat  is  daartoe.  Hy  vra 
ook  nie  na  redes  en  wonder  oor  die  gevolge  van  sy  dade  nie. 
Hy  is,  in  kort,  ’n  fatalis.  Hy  gebruik  woorde,  nie  as  plaasver- 
vangers  vir  dade  nie,  maar  ter  wille  van  die  woorde  self.  Hy  is. 
bo  alles,  oorweldigend  bewus  van  homself,  van  sy  plek  in  die 
heelal,  en  van  sy  doel.  Hy  probeer  dit  nie  ontduik  soos  ’n 
gewone  dramatiese  karakter  nie,  want  sy  doel  is  die  alfa  en  die 
omega  van  sy  bestaan;  dis  sy  ganse  wese.  Daarom  sterf  hy  nie 
aan  die  verlede  nie,  maar  aan  die  toekoms,  of  liewer  ’n  gebrek 
aan  ’n  menslike  toekoms. 

Jy  sal  opmerk  dat  ek  die  individualiteit  van  die  tragiese  karak- 
ter  beklemtoon.  Wat  van  die  sogenaamde  sosiale  tragedie?  sal 
jy  miskien  vra.  Die  term  ,,sosiaIe  tragedie  ” is,  vir  my  altans,  ’n 
weerspreking.  Alle  tragedie  is  individueel.  Maar  wat  van 
,,individuele  tragedie”  waarvan  mens  hoor,  vra  jy  verder,  is  dit 
nie  ’n  herhaling  nie?  Ek  dink  nie  so  nie.  Die  wêreld  van  die 
tragedie  is  wel  so  wyd  soos  die  lewe  self,  maar  dit  vereis  ’n 
simboliese  enkelfiguur  wat  die  lewe  in  een  magtige  moment 
vertolk.  Sy  individualiteit  is  dus  sowel  sinnebeeldig  as  werklik. 

Toemaar,  ek  weet  ek  het  ’n  duister  manier  van  praat.  Mens 
voel  altyd  dat  iets  verkeerd  is  met  so  ’n  man  se  argumente  son- 
der  om  in  staat  te  wees  om  die  vinger  daarop  te  lê.  Kom  ons 
som  dus  op  wat  ek  tot  dusver  gesê  het. 

Vir  my  is  die  tragiese  figuur  ’n  soeker  na  vryheid.  Hy  voel 
homself  gebonde  aan  die  stoflike;  hy  wil  die  aardse  transendeer. 
Nou  lyk  dit  vir  my  of  die  lang  alleensprake  en  volsinne  wat  ’n 
tragiese  karakter  in  die  mond  gelê  word,  ’n  noodwendigheid  is. 
Kort  staccato-sinne  sou  nie  pas  nie.  Sou  jy  saamstem  dat  sy 
lyding  nie  persoonlik  is  nie,  maar  eerder  ’n  klag  oor  die  groot 
gebrokenheid  van  die  lewe?  Hy  is  dan  ook  tegelyk  selfloos  en 
selfbevange,  nie  alleen  soeker  nie,  maar  vlugteling  ook,  en  as 
sulks  simbolies  van  die  ganse  mensdom  se  strewe  na  selfver- 
wesenliking. 

Ek  het,  in  ’n  vorige  brief,  iets  van  die  enkeling  se  gebonden- 
heidsgevoel  gesê.  Daarmee  het  ek  bedoel  dat  alle  mense  aan 
bande  is,  maar  die  illusie  van  sy  vryheid  maak  hom  hoogstens 
pateties.  Sy  tragedie  word  werklikheid  op  daardie  oomblik  dat 
hy  sy  illusies  verloor  en  sy  gebondenheid  besef. 

Mens  sou  hierdie  ..gebondenheidsgevoel”  op  Christus  van 
toepassing  kon  maak.  Nooit  is  sy  passie  vir  die  mens  so  treffend 

sigbaar  as  op  die  Via  Dolorosa  — Weg  van  Smarte  — nie,  Die 
stryd  van  Gethsemane  is  verby,  die  keuse  is  gedoen,  en  die  oor- 
winnaar  gaan  sy  lot,  sy  doel  stom  tegemoet.  Hy  antwoord  niks 
op  die  beskuldigings  nie,  omdat  daar  niks  te  sê  is  nie;  die  daad 
is  volkome.  Hy  verdedig  Homself  nie,  omdat  sy  gees  swanger  is 
met  die  skuld  van  ander.  Dít  is  tragedie,  dit  is  grootheid,  dít  is 
God! 

Wetende  van  jou  voorliefde  vir  Moliére,  kan  ek  my  jou  ver- 
ontwaardiging  voorstel.  Die  kêrel  sien  die  werklik  ,,groot”  mens, 
die  man  wat  nie  ’n  kompromis  kan  aangaan  nie,  die  roepings- 
bewuste  man  as  wesentlik  tragies!  roep  jy  uit.  ’n  Man  se 
individualiteit  is  tog  seker  nie  ’n  bewys  van  sy  grootheid  nie  — 
nog  minder  is  dit  in  wese  tragies.  Buitendien,  dit  lyk  of  hy  gees- 
telike  grootheid  en  tragedie  verbind,  asof  ’n  komediant  binne  sy 
sfeer,  nie  ook  ,,groot”  kan  wees  nie! 

As  dít  jou  reaksie  is,  het  jy  vergeet  wat  ek  hierbo  geskryf 
het.  Jy  is  soos  altyd  bekommerd  oor  die  vraag  wat  die  belang- 
rikste  is:  die  wese,  die  persoonlikheid  van  die  mens,  of  ’n  uiting 
van  daardie  persoonlikheid?  Nee,  vir  my  verskil  die  komediant 
net  in  een  opsig  van  die  ortodokse  tragiese  held:  in  die  uiting 
van  sy  gevoel.  Albei  soek  per  slot  van  rekening  na  kontak,  ter 
wille  van  die  ontwikkeling  van  die  individuele  persoonlikheid. 
En  daardie  individualiteit,  of  liewer,  die  intensiteit  daarvan, 
onderskei  hom  van  die  ,,gewone”  mens. 

Ek  sou  die  stelling  waag  dat  daar  wesentlik  twee  soorte 
mense  is:  die  meerderwaardiges  en  die  minderwaardiges.  Eers- 
genoemde  se  lewenshouding  kan  opgesom  word  in  die  drie-een- 
heid:  God  en  ek  en  ons  gemeenskaplike  soeke  — waar  ,,soeke” 
individuele  uiting  beteken.  By  laasgenoemde  tref  ons  ’n  mate- 
riële  lewenshouding  aan:  eet,  drink  en  wees  vrolik!  Hier  kry  ons 
’n  verheerliking  van  die  ego  wat  met  die  mens  se  selfgeldings- 
drang  niks  te  doen  het  nie,  en  baie  ver  staan  van  die  individuele 
deurskouing  van  die  lewe. 

Kom  ons  kyk  nou,  ter  wille  van  die  volledigheid,  weer  na  die 
magtige  tragedie  van  Christus.  Een  karakter  tref  ons  nou  ■ — nie 
om  sy  grootheid  nie,  maar  om  die  patetiese  figuur  wat  hy  slaan: 
Pilatus!  Te  midde  van  hierdie  ontsettende  verhaal  van  raenslike 
kleinlikheid  en  goddelike  grootheid,  staan  hy  as  menslike  mid- 
delpunt.  Hy  is  tegelyk  die  protagonis  en  die  antagonis,  die  held 
en  die  swakkeling.  Die  handewas-toneel  wat  in  die  Bybel  ver- 
haal  word,  is  die  finale  erkenning  van  persoonlike  skuld  — juis 
om  die  ontkenning  daarvan!  Maar  dis  meer  as  individuele  skuld: 
dis  simbolies  van  die  mens  se  instink  om  alles  persoonlik  te  sien 
en  te  ervaar.  Hy  bly  ewig  gebonde  aan  sy  dade  en  denke.  Hy 
kan  van  homself  nie  ontvlug  nie. 

Miskien  begryp  jy  nou  waarom  ek  clie  tragiese  lewenssiening 
cenkeer  as  ’n  weemoedige  geloof  in  dic  mens  sc  sielcadel  bc- 
stempel  het.  Want  in  sy  eensaamheid  (wat  is  weemoed  anders 
as  eensaamheid?)  lê  sy  hoop.  Maar  daarin  lê  ook  sy  wee,  want 
die  eensaamheid  is  nie  alleen  die  skepper  van  drome  nie.  dis  ’n 
naakte,  intense  bewussyn  van  die  ontoereikendheid  van  daardic 
ideaal  wat  die  droom  voed,  ons  gebrek  aan  visie  en  die  onvol- 
komendheid  van  ons  droom  in  die  spieël  van  die  Ewige.  Is  dit 
nie  juis  die  paradoks  wat  die  tragiese  kenmerk  nie?  Wat  groot 
en  verhewe  is,  moet  sterf,  voordat  nuwe  lewe  daaruit  kan  groei, 
soos  die  saad  oënskynlik  moet  sterf  om  die  goue  koringaar  voort 
te  bring.  Sal  jy  verstaan  as  ek  byvoeg  dat  humor,  daardie  god- 
delike  gawe  wat  met  sy  heimweevolle  glimlag  die  trae  gang  van 
die  gebeure  verdiep,  intens  hieraan  verbonde  is?  Dink  daaroor 
na  en  laat  my  weet. 

Lyk  dit  of  ek  ’n  hoë  ideaal  vir  die  tragiese  skrywer  stel?  Hy 
stel  hoë,  ek  wil  byna  sê:  bomenslike,  eise  aan  homself,  my  jong 
vriend.  Hy  is  ’n  man  niet  ’n  verterende  passie.  In  sy  drang  om 
deur  te  dring  tot  die  wese  van  gelate  lyding,  is  hy  die  onver- 
moeide  soeker  na  die  onverganklike.  Sy  geloof  in  die  mens  se 
adel  is  ’n  weemoedige  erkenning  van  sy  geloof  in  God  — en 
geloof  is  nooit  ’n  swakheid  nie;  dis  ’n  krag.  Bo  alles  is  God  self 
’n  God  van  weemoed  en  eensaamheid.  Daarom  is  die  tragiese 
outeur  se  stryd  om  deurdringing  tot  die  lig  nie  ’n  neurotiese, 
,,dekadente  afrekening”  met  God  nie,  maar  ’n  onsterflike  drang 
na  eenwording.  Só  betree  hy  dan  eindelik  die  poort  van  kennis: 
die  bewussyn  van  die  teenwoordigheid  van  God  se  eensame. 
soekende  gees  in  die  mens:  só  word  sy  gedagtes  die  vrug  van  die 
edel  eensaamheid;  en  só  word  hy  ’n  digter  in  die  diepere  sin: 
’n  digter  van  die  menslike  siel. 

Tot  wederom, 
fac. 

FRED  WALEWIJN:  NOOIT  WEER  WEG 


Een  lied 

waarvan  de  stroom 
nog  wanklend 
in  ’t  geheugen  staat 
plots  grond  vat 
en  breed  openslaat: 


Zo  deint  mijn  denken  vaak  naar  u, 
Vlaanderen  land  van  mijn  verdriet 
en  een  hand  die  gij  niet  ziet 
wordt  u gereikt  vanaf  dit  strand 
waar  ook  uw  vaandel  staat  geplant. 


A1  weet  ik  wel: 
daar  is  geen  wederkeer 
naar  ’t  land  van  ons  verdriet: 
nooit  sterft  dit  lied  weer 
in  ons  weg. 

Nooit  gaat  het  weg, 
is  dit  geen  wonder: 

Nooit  gaat  Vlaanderen  meer 
ten  onder. 

BAREND  J.  TOERIEN 


DIE  VOËLVANGER 

Die  duiwe  is  nou  dubbeld  voëlvry 

en  moet  skoert  uit  die  stad.  Amptelik 

het  ons  ’n  Papageno  met  stok  en  blik 

en  nou  met  sy  nuutste  metode.  (Duiwels,  meen  ek. ) 

In  ’n  vensterbank  hoog  bo  die  straat 

plaas  hy  jong  wyfies  in  ’n  vuik 

(en  ’n  handvol  mielies,  maar  die  jeugdige 

skones  gee  blykbaar  die  deurslag).  Menige 


minnaar  val  in  die  lokval.  Die  geboue 
is  nie  meer  so  erg  bestreep,  die  bome 
hou  nie  langer  skerpskutters  verborge. 

So  spog  hy  altans  in  die  koerant  sy  bogterye. 


Dis  daarom,  die  min  duiwe  deesdae 
as  ek  smiddae  eet  op  die  houtbank, 
daarom  my  behae,  in  my  manlikheid  gekrenk, 
in  hul  morsigheid,  en  gepaar,  en  gepronk. 


HERFSVER.S 


’n  Jagter  kan  ecns  staan 
in  rooi  woude  van  herfs 
roerloos  totdat  ’n  bok 
hoogtrappend  nader  kom 
en  snuiwe  na  .sy  wond, 
hy  bly  nogtans  die  jagter, 

’n  Ou  man  langs  die  pad 
steek  na  my  sy  hand, 
dis  nat  van  sweet  en  bier. 

Sy  asem  het  ’n  stank. 

Ek  wou  sy  hand  gryp  maar 
glas  was  tussen  my  en  hom. 


In  die  herfstafereel 
met  jagter  en  geweer 
staan  hy  alleen  daar  om 
dat  ek  hom  daar  poseer. 
Maar  is  hy  meer  rëel 
as  ek  wat  dit  neerskryf? 


Tog,  eendag  op  ’n  kaart 
sal  ek  jou  wys  presies 
waar  ons  gestaan  het  toe 
— my  hert!  (of  Artemis?) 
sy  my  vir  goed  ontwen 
het  van  alle  ander  goed. 


Maar  beste  onthou  ek  die  bok, 
ontstemd  soos  ek  is  en  leeg, 
wat  jou  dieper  en  dieper  lok 
en,  al  skiet  jy  haar  dood  op  slag, 
buite  jou  bereik  beweeg. 

Die  jagter  het  die  wond. 

B.  LE  ROUX 


VOORSPEL  1964 

Uit  die  hand  van  die  tydlose  dal 
het  skadu’s  oor  die  tyd  geval; 


iniskien  sal  ek  nooit  weer 

die  gradeboog  span  oor 

Clifton,  KampS'  en  Gordonsbaai; 

nooit  weer  die  denne-  en  silwerbome 

sien  vlam  in  die  infrastrale, 

deur  die  spektrum  van  ’n  Kaapse  son. 


Slegs  herinnerings  toegespin 

tussen  die  skubbe  van  ’n  dennebal, 

of  in  die  sagte  donsigheid 

van  ’n  enkele  silwerblaar, 

deur  al  die  jare  tussen  vergeelde  blaaie 

van  ’n  Vedas  bewaar. 


Verder  slegs  die  bittere  navrant 
wat  drup-drup  oor  ’n  kelk  se  rand. 


WINTERDAG 

Die  Kaapse  doktcr  het  oor  dic  berg  gebuig, 
swaar  wolkemassa  saamgeklos; 

’n  Republikeinse  straalvliegtuig 
beur  en  steun  teen  die  pers  winde  uit, 
skiet  deur  venynige  radarstralc 
uit  ’n  swart  oorrype  druiwetros. 


(Kaapstad) 


Deur  ’n  doolhof  van  nat  gangc  en  stralc, 
wemel  verfomfaaide  stukke  papier: 
geel,  bruin,  swart  en  wit 
elkeen  op  soek  na  sy  eie  goue  bate. 

lOZEF  DELEU 


VHRWACHTING 


voor  mijn  vrouw 

De  dag  wordt  bruin. 

Je  leven,  korf  vol  stilte, 
in  de  nacht  verruimt. 

De  sterren,  hemels  vergezicht 
op  witte  klaarte  en  mei 
verdwijnen  in  de  mist. 

De  doffe  slagen  slaan 
de  lange,  luide  tijd: 
je  wacht  en  het  doet  pijn. 

Je  bent  van  stilte 
stiller  dan  de  tijd 
nu  dag  in  nacht  verglijdt: 

een  nieuwe  geest 
bezielt 

je  rijpe  eenzaamheid. 


ZWIJGEN 

In  mijn  kamer 
stamelen  de  dagen 

het  een  en  hetzelfde  woord: 
te  slapen  liggen  dood, 

de  zon  horen  bloeien 
uit  elk  aardse  woord, 

zacht  en  weerbarstig  beminnen, 
zonder  twijfel  en  daarom 

zonder  woord. 

MIDDERNACHT 


Het  geluid  van  de  tijd 
maakt  bereid 
voor  de  reis. 

De  duisternis  draagt 
de  uren  der  nacht, 
ik  lig  en  ik  wacht. 

De  handen  gelijnd 
voor  de  lange  reis 
op  spoorloze  trein. 

De  ogen  gesloten 
— verlaten  boten 
in  de  zee  van  het  hoofd. 

Alleen  in  het  land 
van  mijn  bed 
en  de  nacht: 
mijn  afreis  begint 
hulpeloos, 
blind. 


HANDELING 


Tot  grote  kruimels  niist 

heb  ik  mijn  angst  gewreven; 

hun  grijze  as  gestrooid 

over  de  grond 

waarin  mijn  leven 

als  een  zwarte  mond 

zich  sluiten  zal, 

om  tot  het  becn 

ontdaan  te  worden 

van  dit  vlees. 

PIROW  BEKKER:  RYM  EN  KWATRYN 


In  sy  opstel  ,,Oor  die  Kwatryn”!  huldig  Opperman  veral  die 
volgende  menings  oor  rym  in  die  kwatryn:  (i)  volrym  is  nood- 
saaklik,  en  (ii)  die  rympatroon  aaba  is  die  bevredigendste. 

Opperman  is  nie  alleen  ’n  suksesvolle  en  produktiewe  kwa- 
tryndigter  nie,  maar  sy  invloed  oorheers  vandag  die  hele  kwa- 
tryn-bedryf  in  Afrikaans.  Dat  uitsprake  soos  bogenoemde  ’n 
verreikende  invloed  gehad  het,  kan  baie  maklik  aangetoon  word. 
In  verskeie  beskouings  van  dié  digvorm  en  resensies  van  kwa- 
tryne  was  die  olie  wat  die  lig  verskaf,  uit  hierdie  kan  getap. 
Dit  is  selfs  geregverdig  om  te  sê  dat  hierdie  menings  in  latere 
kritieke  tot  kriteria  verhef  is. 

Daarmee  is  natuurlik  nie  gesê  dat  Opperman  se  formuleringe 
ontdekkinge  was  nie.  Die  rymskema  a a b a is  immers  die 
patroon  van  feitlik  die  hele  Persiese  kwatrynliteratuur.  In  alle 
geval  word  in  die  beskouinge  waarna  ek  verwys,  hierdie  ,,klas- 
sieke”  instelling  teenoor  die  kwatryn  as  digvorm  eerbiedig.  Tot 
so  nougeset  toe  dat  iets  anders  in  hierdie  opsig  gelykstaan  aan 
’n  oortreding. 

A.  P.  Grové^  haal  uit  hierdie  aantekening  van  Opperman 
(toe  nog  in  Standpunte  9)  aan  en  onderskryf  genoemde 
menings.  Veral  oor  die  rym  as  sodanig  in  die  slotvers  voel  hy 
sterk:  ,,Ook  moet  die  kwatryn  ’n  geslote  eenheid  vorm.  Daarom 
is  dit  gebiedend  dat  die  slotvers  moet  rym,  en  wel  op  ’n  rym- 
klank  wat  in  die  vorige  drie  verse  ’n  prominente  rol  speel”  (bl. 
134).  Van  die  rympatroon  aaba  sê  hy  dat  dit  die  skema  is 
wat  met  die  meeste  welslae  deur  digters  aangewend  is. 

In  ’n  resensie^  oor  G.  A.  Watermeyer  se  bundel  Taalfees- 
kwatryne  skryf  Grové:  ,,In  weerwil  van  die  titel  (en  die  voor- 
woord)  het  ons  hier  nouliks  met  kwatryne  te  maak.  Om  mee  te 
begin,  gooi  die  digter  die  klassieke  patroon  (aaba)  oorboord 
en  val  hy  sonder  uitsondering  terug  op  rymende  koeplette,  met 
die  gevolg  dat  die  geslotenheid  verlore  gaan”. 

J.  Kromhout  laat  hom  in  sy  resensie^  van  dieselfde  bundel 
soos  volg  uit:  ,,Moontlik  na  die  voorbeeld  van  die  moderne 
(kuns)  ballade  wat  selde  ’n  ,ballade’  is  — of  die  heden- 
daagse  sonnet  wat  al  hoe  meer  van  die  klassieke  patroon  begin 
afwyk,  gooi  Watermeyer  hier  die  erkende  kwatrynskema  oor- 
boord  ten  gunste  van  vierreëlstrofes  met  paarrym,  wat  op  sig- 

self,  en  naderhand,  sy  eic  .dreun’  mcebriny  cn  ni.i.  yccn  verbctc- 
ring  is  nie.” 

Vir  die  jong  kwatryndigter  word  genocmde  opstel  van 
Opperman  voorgehou  soos  C.  W.  Hud.son  doen  in  ’n  stuk  ,,By 
die  Jongeres”^:  ,,Marx  kan  nie  beter  as  om  D.  }.  Opperman  se 
artikel  oor  die  kwatryn  in  Standpuntc  van  Januarie  1948  te  be- 
studeer  as  onontbeerlike  vooroefening  by  die  skrywe  van  dié 
soort  gedig  nie.” 

Maar  genoeg  om  te  illustreer  hoe  sterk  en  hoe  wyd  die  stroom 
reeds  trek. 


(i) 

Dit  is  volkome  duidelik  dat  Opperman  sy  voorkeur  aan  die 
rymskema  a a b a toesê  omdat,  volgens  hom,  die  laaste  rym- 
woord  sodoende  in  ’n  posisie  en  die  bes  moontlike  geleentheid 
gestel  word  om  ’n  ,,gevoel  van  volkome  afgeslotenheid”  te  be- 
werkstellig.  ,,En  vir  so  ’n  kort  gedig  is  geslotenheid  noodsaak- 
lik  as  dit  sterk,  selfstandig  en  afgerond  moet  staan.”  Tog  erken 
hy  dat  ’n  ,,ope  geslotenheid”  mag  bestaan,  selfs  soms  verkieslik 
mag  wees.  Die  rym,  gee  hy  toe,  hoef  (met  die  oog  op  so  ’n  ,,ope 
geslotenheid”)  nie  slegs  manlike  rym  te  wees  nie.  Maar:  ,,A1 
wat  my  noodsaaklik  lyk,  is  dat  die  rymwoord  ’n  volrym  moet 
wees.”  Assonansie  gun  hy  wel  geleentheid  in  die  kwatryn,  maar 
dan  nie  as  plekvervanger  van  eindrym  nie,  slegs  as  ’n  halfrym 
binne.  Assonansie  kan  dus  nie  kompenseer  vir  die  afwesigheid 
van  volrym  nie.  Aldus  Opperman. 

Hicrdic  sterk  opvattings  oor  die  rym  cn  die,  ja,  paradoksalc 
crkenning  van  ’n  .,ope  gcslotenhcid”  in  die  kwatryn  het  my  gelei 
lot  ’n  nadere  onder.soek  van  ’n  konkrete  geval.  Veral  ’n  vraag 
soos  dic  volgende  het  na  ’n  antwoord  gesock:  Word  dic  rym, 
en  by  namc  dic  volrym,  hier  nie  lc  hoog  deur  Opperman  aan- 
gcslaan  nic?  Hcg  ons  oor  die  algemeen  nie  tê  veel  waarde  aan 
dic  rym  as  bindmiddcl  nie?  Wel  is  die  rym  by  uitnemendheid 
die  moment  wat  kan  orkestreer,  maar  daar  is  tog  verskillendc 
maniere  waarop  die  klankmateriaal  binne  ’n  gedig  georkcstreer 
word.  En  die  rym  is  maar  één. 

Omdat  met  rym  in  hierdie  bespreking  die  hclc  saak  van 
geslotenheid  gemoeid  is,  en  andersom,  sal  ons  die  situasie  in  sy 
volheid  moet  laat  spreek.  Waardeur  implisiet  natuurlik  sy  sclf- 
genoegsaamheid  aan  die  bod  sal  kom.  Selfgenoegsaamheid  lê 
immers  op  die  pad  na  geslotenheid. 

Die  volgende  vier  reëls  verskyn  tipografies  apart  onder  die 
titel  „Woestijn”  in  Gerrit  Achterberg  se  bundel  Hoonte: 

„Door  eenzaamheden  in  woestijn  herschapen, 
ben  ik  mijn  eigen  kemel  en  oase. 

Onder  de  sterren  tussen  oost  en  west 
les  ik  mijn  dorst  aan  oorspronkelijk  water.” 

Beskou  vanuit  die  sig-vormende  vorm  kan  ,,eenzaamheden” 
’n  attribuut  — ’n  objektiewe  attribuut  — van  die  woestyn  wees 
waarvan  die  titel  rep.  Vergelyk  bv.  die  uitdrukking  ,,die  een- 
saamheid  en  verlatenheid  van  die  woestyn”,  of  ,,deur  eensaam- 
hede  van  uitgestrekte  vlaktes  moes  ons  ons  weg  vind”.  Hiervoor 
sou  die  lidwoord  voor  ,,woestyn”  egter  noodsaaklik  wees.  Ver- 
gelyk  aldus:  ,,Deur  / eensaamhede  in  ’n  (die)  woestyn  / her- 
skape”.  Kom  die  lidwoord  nie,  word  dit  duidelik  dat  ons  hier 
met  ’n  toestands-  en  nie  ’n  plekbepaling  nie,  te  make  het.  Deur 
„herschapen”  aan  die  einde  van  die  eerste  reël  word  die  ,,ik” 
reeds  gesuggereer.  In  die  tweede  reël  doen  ,,ik”  egter  sy  volle 
intrede  as  lydende  party  teenoor  die  menslike  aandoening  (wat 
dit  nou  duidelik  blyk  te  wees)  ,,eenzaamheden”.  Die  ,,ik”  word 
dus  besonder  laat  eksplisiet  aangekondig,  maar  is  deur  ,,her- 
schapen”  (en  dan  die  omgekeerde  orde  ,,ben  ik”)  onverdring- 
baar  en  intiem  betrokke  by  vers  1.  Maar  ,,ik”  is  dadelik  die 
onderwerp  van  ’n  sin  wat  die  momentum  het  van  ’n  nuwe  sin, 
staan  dus  in  ’n  mespunt-posisie  tussen  twee  balanserende  sins- 
helftes.  Hoewel  hy  laat  sy  intrede  doen,  is  hy  uit  wans  uit  as 
herskapene:  die  proses  is  reeds  voltooid  as  die  gedig  open. 

,,Ek”  (’n  mens)  in  die  woestyn  herskep  deur  ,,eensaamhede”. 
Sinoniem  met  woestyn  word  gewoonlik  gestel  sand  en  stof  en 
waterloosheid.  ,,Herschapen.”  Dit  alles  in  een  blik,  hoewel  met 
die  eerste  oogopslag  hiperbolies,  blyk  tog  die  harmonie  te  besit 
wat  ,,onversoenIikhede”  tot  integrasie  kan  dwing.  As  metafoor 
sou  so  ’n  beeld  nie  opgaan  nie:  die  uitmekaar-hou  van  die  twee 
sake  ,,ik”  en  ,,woestijn”  deur  die  onverbiddelike  ,,herschapen” 
bring  juis  die  verruiming  wat  noodsaaklik  is  vir  wedersydse 
koóptasie  binne  elkeen  se  sfeer.  Ter  sake,  en  dit  is  vir  ons  van 
primêre  belang,  is  daar  geen  moment  wat  dusver  hang  aan  ’n 
buite-tekstuele  gegewe  of  nie-gegewe  vir  substansie-vorming 
nie. 

Maar  die  beeld  gaan  verder:  Ek  tot  woestyn  omskep  is  nou 
my  eie  kameel  en  oase.  Twee  tipiese  dinge  van  die  woestyn, 
konvensioneel-aanvaarde  deel  daarvan.  Meer  nog:  Die  twee 
gespesifiseerde  dinge  word  in  die  dampkring  van  die  voltrek- 
kende  beeld  tipies  van  die  ,,ik”.  Dit  is  nie  ’n  willekeurige 
gebruikmaking  van  enige,  of  sê  maar  die  mees  voor  die  hand 
liggende,  kenmerke  van  die  woestyn  nie.  Daar  is  'n  besliste 

keuse  gedoen  uit  ’n  aantal  aspirante  ten  einde  by  wyse  van 
kontraswerking  of  aanvulling  ’n  sinryke  verhouding  te  skep. 
Soos  selfgenoegsaamheid  maar  ook  erkenning  van  die  onder- 
skeie  eise  daarbinne  voldoende  gesuggereer  word  in  die  kon- 
trasterende  stelling:  ,,Ek  is  my  eie  baas  en  klaas.”  Aan  die  een 
kant  die  kameel  met  sy  kenmerk  dat  hy  water  lank  kan  stoor, 
maar  uiteindelik  tog  as  ’n  lewende  dier  weer  hunker  na  ’n  oase 
wat,  aan  die  ander  kant,  aanvullend  in  sy  noodsaaklikste  be- 
hoeftes  voorsien.  Die  kameel  soek  nie  buite  die  woestyn,  waar 
hy  immers  tuis  is,  na  lafenis  nie:  die  woestyn  hou  dit  volkome 
in  homself.  Daar  is  dus  ten  spyte  van  die  wydheid  geslotenheid. 

Daarmee  is  die  eerste  helfte  van  die  strofe  afgehandel  en  dit 
word  deur  ’n  punt  afgesluit.  Hierdie  eerste  helfte  bring  inder- 
daad  ’n  eienaardige  toedrag  tuis,  want  dit  is  vir  ons,  Wester- 
linge,  vreemd  om  so  tot  woestyn  ,,herskape”  te  word.  Hellinga 
en  Scholtz  formuleer  hierdie  ,,dilemma”  waarvoor  die  taal- 
situasie  hom  bevind,  soos  volg:  ,,alle  feitsake  wat  in  taalgebruik 
gegee  word,  word  (naamlik)  gekonfronteer  met  die  in-ervaring- 
gekende  werklikheid  van  'n  bepaalde  kultuur  in  'n  bepaalde  [ase 
van  sy  bestaan."^'  (Hul  kursivering.)  Nou  is  dit  in  die  Wes- 
terse  kultuurpatroon  waarbinne  hierdie  gedig  hom  bevind,  iets 
,,ongekends”  om  tot  woestyn  herskape  (iets  positiefs,  iets 
moois)  te  wees.  Daarom  vra  die  feitelike  toedrag  in  die  eerste 
helfte  nadere  bepaling  (of  ,,verduideliking”) . En  dié  nadere 
bepaling  (eerder:  dié  stapeling  van  getuienis)  gee  die  twee 
slotreëls. 

Hoe  staan  dit  met  die  ,,ek-tot-woestyn-herskapene”?  En  nou 
word  onder  hierdie  vreemde  koepel  sekere  dinge  in  verhouding 
bclig  wat  die  koepel  met  sy  sonderlinge  ontwerp  laat  pas.  Die 
twee  vlakke  skuif  eventueel  mct  die  slot  heg  inecn:  ,,oorspronke- 
lijk  water  ”.  My  dors  les  ek  in  myself,  aan  die  watcr  wat  in  my- 
sclf  ontspring.  Dit  is  water  van  dic  wocstyn.  van  die  oasc  ja. 
maar  ek  is  hierdie  dinge.  Daarom  is  dit  eie,  oorspronklikc  water. 
Maar  ek  is  ook  kameel,  behoefte,  dors.  Dus:  sintese.  Sodoendc 
word  die  gedig  ook  besweer.  Dic  laaste  vcrs  is  eintlik  net  dic 
voltooiing  van  die  lyn  wat  in  die  tweede  reël  nog  oopgelaat  is, 
’n  vervulling  waarom  die  vroeëre  reeds  vra  en  waarheen  dit 
uitwys.  Die  tweede  helfte  bring  egter  ook  bcvestiging  van  dic 
ingeperktheid-ondanks-uitgestrektheid  wat  hierbo  te  berde  gc- 
bring  is:  ,,onder  de  sterren”  en  ,,tussen  oost  en  west”.  Ritmies- 
melodiese  oorwegings  ter  syde  gelaat,  kon  hier  ook  gestaan  hct: 
,,Voorbij  de  sterren  van  oost  tot  west”.  Maar  die  teuels  ,,onder” 
en  ,,tussen”  hou  die  gang  vas  sodat  teen  die  stang  gery  word 
tot  die  laaste  inkennige:  ,,Ies  ik  mijn  dorst  aan  oorspronkelijk 
water”. 

In  die  Jig  van  bostaandc  kan  dus  met  reg  bewccr  word  dat 
O.  se  „ope  geslotenheid”  by  uitstek  op  hicrdie  saamgegcwe  vier 
rcëls  van  toepassing  is.  Maar  verder,  wat  die  klank  bctref; 
Word  hierdie  inhoudstoedrag  van  die  strofe  deur  die  klank- 
patroon  geloën?  Word  die  graad  van  geslotenheid  deur  die 
klank  (in  besonder  die  afwesige  volrym)  versteur?  Of  onder- 
skraag  die  klankpatroon  dalk  maar  net  wat  ons  reeds  ontdck 
het,  het  dit  as  ’t  ware  die  hele  tyd  maar  meegespreek? 

Dit  is  opvallend  watter  stewige  klank-latwerk  daar  onder 
hierdie  skynbaar  rymlose  vers  sit.  Op  mooi  suggestiewe  wyse 
herberg  hy  die  a a b a-rymskema  in  hom.  Drie  van  die  vier  slot- 
woorde  het  die  presies-gelyke  struktuur  van  "a  ■ — % in  die 
vokaalpatroon  (-schapen,  -ase,  water),  terwyl  die  vierde  hom 
net  so  markant  distansieer  van  hulle,  nl.  in  sy  manlikheid,  of 
sy  nie-vroulikheid  (die  ander  het  alinal  die  nie-beklemtoonde 
toonlose  ■3-vokaaI  in  die  slotsillabe).  Vers  drie  staan  na  klank 
los,  maar  word  deur  die  gesuggereerde  rymskema  a a b a omvat. 

Net  onder  die  oppervlakte,  assonerend,  nie  volrym  nie.  Die 
patroon  is  a a b a,  O.  se  skema.  In  vele  opsigíe  toon  hierdie  vers 
trouens  ooreenkoms  met  dit  wat  O.  kenmerkcnd  van  die  kwa- 
trynvorm  ag  (soos  bewoord  in  genoemde  opstel).  So  bestaan 
die  gedig  uit  twee  stuwings  met  'n  hoofruspunt  tussenin.  Die 
ruspunt  lê  in  die  middel  en  skei  die  gedig  as  't  ware  in  twee 
tweereëlige  helftes,  met  die  tweede  deel  presiserend  t.o.v.  die 
eerste. 

Ook  is  daar  versnelde  beweging  (,,die  tempo  is  vinniger”,  sê 
O.)  in  die  tweede  helfte.  Waar  in  dié  eerste  helfte  die  sintak- 
tiese  snit  en  die  verssnede  saamval,  albei  in  die  komma  en  die 
versreëlwit  rus,  het  ons  in  die  derde  vers  ’n  cnjambcment.  Maar 
hierdie  versnclde  terapo  word  ook  reeds  vroeg  in  die  derde  vers 
deur  ’n  afwykiiig  in  dic  mctries-ritniiese  substraat  tewccg- 
gebring.  Die  reëlmaat  word  ingeboet  met  versnellcnde  cffek 
deur  'n  opeenvolging  van  onbetoonde  lettergrepe.  Voorts  het 
„ben’*  aan  die  begin  van  die  tweede  reël  gelyke  of  selfs  iets 
swaarder  klem  as  dic  daaropvolgende  .,ik”,  sonder  dat  ,,ben” 
daardcur  tot  volle  heffing,  of  ,,ik”  tot  volkome  daling  word  (na 
.,ik”  is  daar  bv.  'n  ligte  sintaktiese  snit  — deur  die  omgekcerde 
woordorde  — ■ en  dus  iets  van  'n  oponthoud,  W’aarvan  hy  profi- 
teer).  M.a.w.  hierdie  rcël  skadu  die  inset  van  die  dcrde  rcël 
Jig  vooraf  (met  die  klem  op  lig) : 

Ddór  é^enzáSmheden  iin  woCstíjn  hérschápêíi, 
b'&i  Ik  míjn  éigén  kémél  êh  oáse. 

<5ndér  de  stérrén  . . . 

Die  vinniger  ritme  word  aangehelp  deur  stafrym  van  die  d. 

Met  betreklcing  hiertoe  is  daar  nog  ’n  belangrike  aspek  wat 

aandag  verdien.  In  sy  breedopgesette  proefskrif  Het  Vierregelig 
Ocdicht  in  de  Nederlandsc  í.ettcrkundc  sinds  dc  Renaissancc 
maak  Warners  die  versigtige  opmerking  dat  die  Persiese  kwa- 
tryn  vervvant  kan  wees  aan  die  Griekse  distichon.  Die  Perse 
sou  dan  die  rym  wat  die  Grieke  nic  het  nie,  daaraan  toegevoeg 
het.  Maar  die  verrassende  rym  van  die  Perse  (a  a ba  is  inder- 
daad  ’n  verrassingskema)  sou  by  die  Grieke  ’n  eweknie  vind 
in  ’n  onverwagte  en  verrassende  metrum.  Die  metrum  lê  ’n 
sekere  patroon  neer  en  wek  deur  so  ’n  voorbeeld  ’n  sekere  ver- 
wagting  — raak  dus  konvensioneel  — maar  in  plaas  van  dit  vol 
te  hou,  wyk  die  daaropvolgende  daarvan  af.  Dit  kan  dus  heel 
moontlik  wees  dat  die  rymskema  a a b a sy  ontstaan  het  in  ’n 
metrum  wat  op  so  ’n  verrassingslees  geskoei  was. 

In  ons  geval  sou  die  verrassingsaspek  wat  in  die  metrum  skuil, 
egter  op  ’n  ietwat  ander  wyse  van  toepassing  wees.  Ons  het 
reeds  aangetoon  dat  die  metrum  in  die  derde  vers  afwyk  van 
die  eerste  twee.  Nou  kan  hy  op  sy  beurt  — soos  dit  ook  met  die 
rym  gesteld  is  — die  verwagting  wek  dat  hierdie  afwykende 
hom  in  die  vierde  vers  sal  voortsit  om  die  twee  reëls  van  die 
tweede  helfte  na  die  voorbeeld  van  die  eerste  helfte  in  gelyke 
polsslag  te  bring.  As  dit  egter  nie  gebeur  nie.  maar  die  laaste 
vers  hom  veral  ook  in  die  klankeggo’s  aan  die  begin  sterk  by 
die  tweede  vers  inskakel,  tree  ’n  ,,ongerymdheid”  in  wat  die 
moontlikheid  van  ’n  verrassing  inhou.  Daar  is  selfs  ’n  sterk 
assonerende  beginrym  in  kruisverband:  ,,ben  ik  mijn”  / ,,les  ik 
mijn”. 

Die  dinamiek  van  die  twee  reëls  verskil  egter:  Die  tweede 
reël  loop  breukloos  na  sy  einde;  in  die  vierde  reël  is  daar  ’n  sin- 
taktiese  snit  (na  ,,dorst”),  m.a.w.  die  reël  voltrek  hom  in  twee 
stuwings.  So  varieer  hy  t.o.v.  die  tweede.  Om  tot  die  klank 
terug  te  keer:  die  n-foneem  en  veral  die  n-uitgang  (die  sub- 
tielste  van  die  ryme,  soos  by  Emily  Dickenson)  deurrank  die 
gedig  — waardeur  iets  van  die  ligter  geslotenheid  weens  die 
omvangrykheid  gesuggereer  word.  Vergelyk  veral  die  eerste 
vers  met  sy  lang  woorde  elke  keer  op  ’n  n uitgaande  (toegegee 
dat  in  Nederlands  die  n van  uitgange  nie  altyd  uitgespreek  word 
nie) : 

,.Door  eenzaamheden  in  woestijn  hcrschnpen, 
ben  ik  mijn  eigen  kemel  en  oase. 

Onder  de  sterren  tussen  oost  en  west 

les  ik  mijn  dorst  aan  oorspronkelijk  water.” 

Daarmee,  meen  ek.  het  ons  ’n  aanduiding  gegee  dat  die  rym 
verreweg  nie  die  alfa  en  die  omega  van  die  kwatrynvorm  is  nie. 
Op  hierdie  ander  faktore  moet  die  Griek  terugval  as  hy  hom  in 
die  kwatryn  wil  uitdruk  — en  daarmee  selfs  verrassend  ook 

wees!  Want  ook  hulle  is  in  hul  eie  reg  sterk  en  in  eendrag  ’n 
dwingende  mag. 

Ná  ons  beskouing  op  verskillende  lae  kan  ons  nie  anders  nie 
as  om  te  besluit  dat  Achterberg  se  vier  reëls  ’n  klemmende 
geheel  uitmaak:  ’n  kwatryn,  en  ’n  goeie  kwatryn  daarby.  Ons 
kan  nie  ’n  gedig  as  nie-kwatryn  uitwerp  omdat  ons  die  rym  wat 
moes  salíg  maak,  mis  nie.  Wat  dan  van  die  veelheid  ander 
momente  wat  in  elke  werk  meespeel?  As  ons  nie  van  die  poësie 
as  sodanig  kan  eis  dat  hy  moet  rym  nie,  hoe  kan  ons  dit  van  een 
van  sy  vorme,  die  kwatryn,  eis?  Sy  naam  bind  hom  bloot  aan 
vierreëligheid  vas^  en  nie  aan  rym  soos  dit  met  die  sonnet  die 
geval  is  nie*.  Moet  ons  dan  ’n  wet  hier  strikter  van  toepassing 
maak  as  in  die  gebied  waar  hy  primêr  van  krag  is? 


(ii) 

Daarmee  is  ons  by  die  kwessie  van  variëring  van  die  rym- 
skema.  Hoe  buigsaam  is  die  aanwending  van  rym  in  sy  verskil- 
lende  patrone  en  moontlikhede  nie  in  die  sonnet  nie.  Daar  is  ’n 
magdom  variante  waarin  die  rym  hom  kan  voltrek.  Toegegee,  in 
die  kwatryn  is  met  behulp  van  die  ,,klassieke”  patroon  (a  a b a) 
as  een  van  die  momente-in-actu  reeds  baie  groot  hoogtes  bereik. 
Maar  durf  ons  verdagmakery  teen  ander,  afwykende  rym- 
skemas  pleeg? 

A1  dadelik  kan  ek  nie  ten  volle  met  Opperman  saamstem  nie 
wanneer  hy  van  sy  voorkeurskema  sê:  ,,’n  Mens  kry  onmiddellik 
met  die  inset  reeds  die  rymgerigtheid  deur  die  oorheersende  rym- 
klank  (a  a)  wat  die  verwagting  wek,  maar  voordat  hierdie  klank 
weer  voorkom,  bring  die  rymlose  derde  reël  {b)  afwisseling  en 
verhoogde  spanning;  wanneer  die  verwagte  rymklank  dan  aan 
die  end  van  die  vierde  reël  wel  kom,  wek  die  laaste  woord  in  die 
gedig  die  gevoel  van  volkome  afgeslotenheid.  Die  eerste  twee 
rymwoorde  is  ’n  hamer  wat  met  mik-  en  korrelbewegings  liggies 
’n  spyker  in  posisie  tik  en  die  spiere  onder  beheer  kry,  dan  in 
plaas  dat  die  hamer  weer  op  die  spyker  neerkom,  lig  dit  met  die 
rymlose  derde  reël  omhoog  om  met  die  laaste  rymwoord  in  een 
fors  hou  op  die  spyker  se  kop  terug  te  keer”  (bl.  88) . 

Dit  is  ’n  sterk  beeld  van  die  werking  van  hierdie  rymskema, 
maar  ongelukkig  verontagsaam  O.  daarmee  die  ander  moontlik- 
heid  dat  die  laaste  rymwoord  met  die  derde  vers  kan  paar.  Alles 
gaan  so  seker  dat  die  verrassingselement  in  die  rym  self  geen 
speelruimte  gegun  word  nie.  Want  die  hele  samestelling  van 
dié  patroon  is  sodanig  dat  daar  aan  die  einde  ’n  keuse  gedoen 
word  en  die  verrassingselement  derhalwe  sy  intrede  doen. 
Anders  as  by  omarmende  of  kruisrym  word  ’n  moontlike  nuwe 

rymmotief  eers  in  die  derde  vers  aangekondig.  Dit  laat  aan  die 
laaste  vers  vcral  twee  sterk  moontlikhede  oop:  om  die  nuwe 
rymmotief  te  verwerklik  of  om  ’n  rymmotief  wat  reeds  volvoer 
kán  wees,  opnuut  aan  te  raak,  as  ’t  ware  weer  te  open  en  af  te 
sluit. 

Beslis  kan  ons  nie  met  O.  akkoord  gaan  dat  die  a a ’n  rym- 
gerigtheid  bring  ,,wat  die  verwagting  wek”  nie,  bedoelende 
enkel  die  verwagting  van  ’n  latere  heraansluiting.  Die  eerste 
twee  verse  kan  as  ’n  gepaarde  nosie  staan  en  hoef  geen  rym- 
verwagting  te  skep  nie;  indien  wel  kan  dit  ewe  sterk  die  ver- 
wagting  wek  dat  die  tweede  helfte  na  analogie  van  die  eerste 
helfte  in  homself  rymmakkers  kan  vind.  Dit  wil  voorkom  asof 

O.  ondanks  sy  uitgesproke  weerhouding  van  dogmatiek,  hom 
reeds  daaraan  skuldig  gemaak  het. 

Laat  ons  dus  ’n  keer  onbevange  en  objektief  teenoor  ’n  ander 
gerealiseerde  rymskema  staan.  Hier  het  ek  my  na  Leopold  ge- 
wend,  die  digter  wat  ’n  verskeidenheid  patrone  ewe  gemaklik 
hanteer  het.  Dit  was  werklik  moeilik  om  ’n  keuse  uit  sy  Oosterse 
werk  te  doen,  aangesien  ons  hier  uiteraard  nouliks  meer  as  een 
kwatryn  kan  beskou.  Uiteindelik  het  ek  op  ’n  kwatryn  volgens 
die  skema  a b b a besluit,  miskien  omdat  hierdie  patroon  vir  my 
nog  altyd  groot  moontlikhede  ingehou  het: 

,,Vereer  den  zon  om  strakgespannen  schijn, 
de  maan  met  licht  en  donker,  zonder  tanen 
de  sterren,  die  hun  lange  hemelbanen 
omgaan  en  nimmer  achter  adem  zijn.” 

Ons  hou  in  gedagte  dat  ons  hier  manlike  sowel  as  vroulike 
rym  het,  wat  deur  O.  toelaatbaar  geag  word,  maar  waarteen 
bedenkinge  ten  opsigte  van  ’n  ,,toe  geslotenheid”  bestaan.  Voor 
enige  bespreking  van  die  rym  word  ons  egter  genoodsaak  om 
eers  helderheid  oor  enkele  inhoudsdinge  te  kry  waarmee  die 
rym,  en  veral  die  vroulike  rym,  intiem  gemoeid  is: 

1.  ,,zonder  tanen”  kan  slaan  op  ,,de  sterren”,  maar  ter- 
selfdertyd  ook  op  ,,vereer”  (dus,  wat  laasgenoemde  betref, 
,,vereer  zonder  tanen  de  sterren”).  Die  moontlikheid  hier- 
toe  is  geskep  deur  die  omgekeerde  volgorde  van  ,,zonder 
tanen  de  sterren  ” (asook  deur  die  versreëlsnit ) . In  sy  ver- 
binding  met  ,,vereer”  is  die  sin  van  die  vroulike  rymwoord 
,,tanen”  dan  die  feit  van  die  gevulde  daarvan,  die  onop- 
houdelike  — daarom  spoel  dit  die  reëlgrens  oor.  ( Hier  dus 
reeds  iets  van  uitasem-wees,  as  qevolq  van  die  vereer,  die 
loof.) 

2.  ,,die  hun  lange  hemelbanen  omgaan”  hoef  nie  net  te 
slaan  op  ,,sterren”  nie,  maar  op  al  drie  wat  tot  dusver  ge- 
noem  is:  son,  maan  ên  sterre.  (As  dit  net  op  sterre  geslaan 

het,  dan  sou  die  vers  iets  onewewigtigs  gekry  het  — ’n 
lang  stilstaan  op  die  einde  by  die  sterre.  En  waaroin  soii 
net  die  sterre  ,,niinnier  achter  adem  zijn”?)  As  dit  op  aldrie 
slaan,  kry  die  vers  iets  sinvols:  vereer  die  hemelliggame, 
want  ten  spyte  van  hul  arbeid  of  haas  is  hulle  nooit  uitasem 
of  gejaagd  nie;  dit  adem  bewondering  vir  'n  gehele,  grootse 
bestel. 

Met  dit  alles  is  dit  ’n  vers  wat  kommentaar  lewer  oor  ’n 
sekere  diskrepansie  tussen  sy  bewegingsdinamiek  en  die  aard 
van  die  inhoude  wat  dit  dra.  Dis  of  die  gedig  sê:  die  hemel- 
liggame  is  nie  soos  hierdie  vers  met  sy  uitasem  verloop  nie  (ver- 
gelyk  maar  sy  enjambemente) , húlle  is  nooit  uitasem  nie. 

Desondanks  is  daar  die  handhawing  van  ewewig  in  die  swier, 
is  die  vers  nie  so  uitasem  as  wat  hy  op  die  eerste  gesig  lyk  nie. 
En  hiertoe  lewer  die  rym  (waarop  ons  spesiaal  gerig  is)  sy 
onmiskenbare  bydrae. 

Die  eerste  vers  is  strak,  direk  met  sy  staccato-klanke  en  word 
deur  die  komma  markeer.  Die  laaste  vers  herstel  eers  weer  ná 
,,omgaan”,  wat  nog  tot  die  vorige  sintaktiese  eenheid  behoort, 
uit  die  meevoerende  kringloop  tussenin  en  word  deur  die  rym 
by  die  eerste  vers  gebring  om  die  beweging  nugter  en  saaklik 
te  omvat.  Onwillekeurig  dwing  die  beweging  in  die  gedig  die 
volgende  beeld  na  vore:  Die  akrobaat  swaai  een  keer  aan  die 
sweefstok,  los  dan,  tuimel  om  en  om,  kom  uiteindelik  reguit  en 
gryp  weer  die  stok.  Skouspelagtig  ên  afgerond  is  dit  inderdaad. 
Kyk  hoedat  die  terugkeer  na  die  eerste  rymgerigtheid  as  ’t  ware 
voorberei  word.  Daar  is  in  werklikheid  ’n  breër  rym  van  die 
woordliggame  as  ons  die  verseindes  naas  mekaar  plaas:  ,,strak- 
gespannen  schijn  / ,,achter  adem  zijn”. 

Maar  hoe  toon  die  vroulike  rym  binne  nie  die  volkome  ge- 
dirigeerdheid  van  die  betrokke  kwatryn  nie.  Die  maestro  het  die 
toestand  geheel-en-al  onder  beheer.  In  die  ..onophoudelikheid” 
van  die  rymwoorde  word  die  beweging,  elke  keer  met  swaar 
enjambement,  wentelend  oor  die  verssnedes  heengedra.  Deur 
hul  rym  word  die  gejaagdheid  vermild,  getemper.  Dis  nie  ’n 
ongebreidelde  voortwenteling  nie,  dit  gaan  nie  maar  los  nie,  dog 
sekuur  en  wetmatig.  Daarom  verteenwoordig  die  rymtema  ’n 
sekere  bestendigheid  in  die  orkestrasie  hier. 

Miskien  is  dit  tog  nodig  om  ter  wille  van  die  ,,epigrammatiese 
trekkie”  (die  veelkantigheid  van  hierdie  begrip  ten  spyt)  saak- 
lik  na  nog  ’n  kwatryn  van  Leopold  op  die  patroon  a b b a te 
verwys.  Ek  aanvaar  tegelykertyd  dat  O.  se  skema  hom  beson- 
der  goed  leen  tot  profilering  van  so  ’n  ,,epigrammatiese  trekkie”, 
maar  wil  net  te  kenne  gee  dat  ander  nie  simplisties  uitgesluit 
mag  word  nie.  Hier  het  ons  nou  ook  die  omgekeerde  orde  van 
die  rym:  die  manlike  word  omarm  deur  die  vroulike: 

,.Een  vriend  is  niet,  die  u aan  't  hart  wil  sluiten 
in  uw  geluksuur  en  zicii  niet  genoeq  docn  kan, 
maar  die  den  balling  bij  zich  binnen  roept  en  dan 
de  deur  toeslaat  tegen  de  wolven  buiten.” 

Die  eerste  vier  woorde  in  hul  samehang  sê  onmiskenbaar : in 
die  gedig  gaan  ’n  vriend  (=  vriendskap)  gedefinieer  word.  En 
dit  word  op  ’n  besondere  manier  gedoen:  die  gewig  word  na  die 
tweede  helfte  verplaas.  Deur  die  negatiewe  aanloop  en  die  posi- 
tiewe  kering  met  die  apostroof  en  die  ,,maar”  word  die 
slotgedeelte  nadrukliker  gemaak.  Nie  só  is  ’n  vriend  nie,  maar 
só. 

Maar  let  daarop  hoe  die  onderskeie  versmomente  meespeel  om 
die  klem  na  die  einde  te  dra.  In  teenstelling  met  die  ander  verse 
kom  daar  geen  swaar  snit  in  die  laaste  reël  voor  nie.  Daar  is  wel 
'n  ligter  snit  na  ..toeslaat”:  ’n  woordgroepsnit  maar  ook  ’n  snit 
veroorsaak  deur  inversie  (i.p.v.  ,,de  deur  tegen  de  wolven  buiten 
toeslaat”  die  gegewe  model).  Hier  is  ’n  fyn  geval  van  uitsluiting 
— alles  wat  na  dié  woord  in  die  sin  volg.  is  uitgesluit  — nie 
alleen  inhoudelik  nie,  maar  ook  sintakties.  Insoverre  dit  die  be- 
weging  aangaan,  wat  in  die  vorige  verse,  as  gevolg  van  ’n  vol- 
gehoue  aaneenskakeling  deur  voegwoorde,  golwend  was,  het 
ons  in  die  laaste  reël  behalwe  vir  ’n  ligte  vertraging  na  ,,toesIaat” 
een  deurlopende  stuwing.  Wat  meer  is:  die  beweging  word 
voortgehelp  uit  die  vorige  vers  omdat  die  sintaktiese  snit  nie 
punktueel  met  die  versverdelingspunt  saamval  nie,  maar  die 
.,dan”  uit  die  volgende  sinseenheid  word  reeds  hierby  afgekeer. 
Hy  span  gevolglik  teen  hierdie  versafkraling  aan  sodat  die 
laaste  vers  op  ’n  versnelde  noot  (,,flying  start”)  afsit.  Daar 
vind  wel  met  die  enjambement  rym  plaas,  maar  enersyds  is  in 
,.dan”  so  ’n  sterk  tydsvooruitwysing  aanwesig  dat  die  enjambe- 
ring  hewig  is.  Die  sterk  tydsmoment  gun  m.a.w.  nie  die  rym  ’n 
volle  reliëf  nie.  Andersyds  dui  die  woorde  ,.en  dan”  ’n  skeiding 
aan  tussen  tw'ee  fases  van  die  vriend  se  daad:  daar  was  eers  die 
gcrigtheid  op  dic  hulpbehoewende,  en  nou  die  keer  teen  die 
agtervolgendes.  ,,En  dan”  is  as  ’t  ware  dic  gec  van  die  teken: 
nou!  Daaroin  dan  ook  die  verskerping  in  klank  in  die  volgende 
reël:  die  oorgaan  van  die  gedempte  d na  die  militante  t.  Dus  is 
die  einde  van  die  derde  reël  in  .sy  vooruitprojekterende  tog  ook 
’n  duidelike  terughoudende  (wmnt  vcrheffende) . 

Maar  so  word  die  aandag  byna  onopvallend  tog  opgeëis  vir 
die  slotreël.  En  met  die  slotwoorde  kom  die  insig  verrasscnd 
en  helder:  die  ware  vriend  onderskci  hom  daarin  dat  hy  nie  net 
wil  omsluit,  aan  die  hart  druk  nie,  maar  ook  uitsluit.  Die  balling 
word  vreesloos  by  hom  binnegerocp  — hy  word  dus  reeds  al 
vér  gaan  haal  (met  die  stem)  — en  die  finale  daad  spreek 

duidelik;  die  „toeslaat”  van  die  deur  ,,tegen  de  wolven  buiten”. 
Met  die  oorgang  tot  hierdie  reël  word  ’n  baie  subtiele,  maar  tog 
baie  duidelik-waarneembare  klankspel  gespeel.  Die  intensivering 
wat  die  slotreël  op  die  voorlaaste  reël  verteenwoordig,  sien  ’n 
mens  bv.  in  die  onmiskenbare  klankverskerping  van  die  slotreël, 
en  dan  veral  deur  die  bogenoemde  í-linie. 

Dis  dan  ook  niks  minder  as  gepas  nie  dat  die  sluitende  rym- 
woord,  ,,buiten”,  die  dominante  klank  van  dié  klankverskerping 
bevat  nie,  nl.  t.  Hy  is  inderdaad  kaatser  van  die  klanklinie  wat 
hy  veronderstel  is  om  te  besluit.  Laat  ons  ’n  oomblik  die  funksie 
van  so  ’n  slotrym  in  die  onderhawige  geval  beskou.  Hiermee 
word  twee  gelyksillabige  rymende  woorde  met  mekaar  in  ver- 
band  gebring,  en  met  hul  kontak-maak  word  ’n  ironiese  toedrag 
oopgeblits:  die  ,,sluiten”  (,,aan  ’t  hart  sluiten”)  hoort  nie  regtig 
by  die  ,,vriend”  van  die  eerste  helfte  nie,  by  hom  hoort  eerder 
,,buiten”  ( ,,buitensluiten”  of  saam  met  die  wolwe),  terwyl  die 
rolle  net  so  omgekeer  word  in  die  geval  van  die  vriend  in  die 
tweede  helfte  (hý  is  bv.  die  een  wat  aan  die  hart  sluit).  In  sy 
kontrastering  is  die  vers  terselfdertyd  ironies,  subtiel-skerp. 
(Vergelyk  so  die  ironiese  van  die  tweede  vers  in  sy  opvolging 
van  die  eerste.  Die  versreëlverdeling  speel  ’n  ,,aanskoulike”  rol 
hierin;  die  versreëlwit  sê  byna:  ,,ja  maar”  — ,,ja  maar  in  u 
geluksuur”.  Let  ook  op  die  selfsugtige  van  dié  ..vriend”,  soos 
gegee  in  die  woorde  ,,en  zich  niet  genoeg  doen  kan”;  hy  teer 
op  geluk,  géé  dit  nie.  Terselfdertyd  is  daar  ’n  oulike,  dubbel- 
kantige  spel  op  die  woord  ,,genoegdoen”. ) 

Ons  kan  dus  met  reg  konkludeer  dat  die  rymskema  a b b a 
uiters  effektief  kan  wees  vir  ’n  epigrammatiese  gegewe.  Ek  ver- 
stout  my  selfs  om  te  sê  dat  dit  hom  net  so  goed  leen  tot  die 
epigrammatiese  as  die  patroon  a a b a.  Dat  so  ’n  binnefunksio- 
nering  met  ’n  omarmende  buitelinie  deur  die  terminaalklank  die 
indruk  van  geslotenheid  kan  skep,  kan  nie  ontken  word  nie.  Die 
werking  van  die  rym  in  die  beskoude  gevalle  was  soos  volg: 
Eindrym  bly  agterweë  tot  met  die  derde  vers  wanneer  paarrym 
’n  taamlik  vlugtige  verband  met  die  eerste  helfte  slaan.  Deur 
die  gepaarde  rym  midde  in  die  gedig  kies  die  eerste  rymklank  nie 
alleen  kortpad  nie,  maar  bring  hy  reeds  dadelik  die  tweede  helfte 
in  verband  met  die  eerste.  Die  laaste  rymklank  is  ’n  klamp  wat 
die  geheel  vanweë  sy  kortheid  dig  en  stewig  saamhou. 

Dit  is  dus  ’n  trapsgewyse  toepassing  van  die  rym  wat  hom 
betreklik  laat  in  die  gedig  begin  verwesenlik,  maar  aan  die  einde 
tog  ’n  sterk  faktor  blyk  te  wees.  So  word  ’n  kompakte  eenheid 
opgebou.  Die  eerste  twee  verse  staan  nog  los,  maar  daarna  ge- 
skied  die  voltrekking  snel,  eers  intem  op  kort  afstand  en  daarna 
omvattend  en  afsluitend.  Waar  a a b a in  werklikheid  ’n  hibri- 

diese  patroon  is,  bevredig  voltrekking  a b b a nie  alleen  alle 
cindpunte  nie,  maar  hou  hy  in  sy  vluggc  opecnvolgendheid  tog 
ook  'n  verskeidenheid  moontlikhede  in  soos  waarvan  die  behan- 
delde  gevalle  uiteenlopende  aanduidings  gegee  het. 

O.  behandel  hierdie  afwykende  rymskema  in  ’n  groep  en  sê 
daarvan  dat  as  gevolg  van  die  feit  dat  die  endwoord  in  die  laaste 
reël  by  ’n  voorafgaande  oorheersende  rymklank  aansluit  nie, 
,,die  geslotenheid  nie  so  volkome  is  nie  en  dat  dit  dan  telkens  die 
verwagting  van  voortgang  wek  ” (bl.  87).  Ons  is  ook  terdeë 
daarvan  bewus  dat  sy  uitgangspunt  in  sy  vergelyking  van  die 
verskillende  rympatrone  die  veronderstelling  is  dat  ,,alle  faktore 
dieselfde  bly  en  slegs  die  rympatroon  aan  die  end  van  die  vers- 
reël  verander”  (bl.  87).  Ons  het  reeds  daarop  gewys  dat  die 
rym  maar  ’n  onderdeel  binne  die  orkestrasie  van  gedig  is,  ’n 
polsslag  as  ’t  ware  in  die  ritme  van  die  gedig  se  heelal.  Daar  is 
faktore  wat  die  rym  feitlik  in  pas  dwing:  dus,  die  ,,alle  faktore” 
waarvan  O.  praat,  is  so  sterk  dat  die  rymskema  hom  daarna 
moet  skik.  So  bied  patroon  a b b a bv.  die  enig  korrekte  keer- 
banke  vir  die  rig  van  ’n  stroom  soos  m Leopold  se  bespreekte 
kwatryne.  Dit  sou  nie  kon  verander  word  nie.  Ons  wil  dus  kon- 
stateer  dat  aangesien  die  ,,alle  faktore”  die  dominante  is,  dit  on- 
moontlik  is  om  te  veronderstel  dat  hulle,  wat  ook  die  stof  insluit. 
dieselfde  kan  bly.  Soos  elke  gegewe  van  elke  ander  gegewe 
verskil,  selfs  hemelsbreed  kan  verskil,  soek  hy  ook  na  ’n  ver- 
skillende  voltrekking,  En  die  ander  voltrekking  kan  ewe  dwing- 
end  vir  die  bepaalde  stof  wees,  Die  uitgangspunt  kan  dus  nie 
wees  dat  hierdie  rymskema  die  regte  een  is  en  dat  die  stof  by  sy 
nou  poort  moet  in  nie,  Dit  kan  alleen  tot  verarming  van  die  kwa- 
tryn  as  digvorm  lei. 

Omdat  dit  die  stof  is  wat  om  ’n  sekere  voltrekking  vra,  kan 
die  blaam  dus  ook  nie  aan  die  deur  van  die  rymskema  gelê 
word  as  ,,die  verwagting  van  voortgang”  gewek  word  nie.  Dan 
is  daar  elders  ’n  tekortkoming  wat  geen  rymskema  kan  regstel 
of  tot  geslotenheid  kan  dirigeer  nie.  In  hierdie  opsig  bestaan  die 
wesentlike  gevaar  dat  ’n  mens  jou  deur  subjektiwiteit  en  kon- 
vensionaliteit  kan  laat  lei.  Daar  kan  verdagmakery  teen  die  kon- 
vensionele  of  die  nie-konvensionele  ontstaan.  Die  vermoede  dat 
konvensionaliteit  ’n  rol  in  O.  se  uitspraak  kon  gespeel  het.  word 
gesterk  deur  wat  hy  onmiddellik  ná  die  hierbo  aangehaalde  sê: 
,.Daarom  laat  hierdie  kwatrynsoort  'n  mens  baiemaal  aan 
strofes  van  ’n  ander  gedig  dink  — asof  so  ’n  kwatryn  die  geluk- 
kige  klein  oorskot  van  ’n  verongelukte  lang  vers  is”  (bl.  87). 

As  ’n  mens  suiwer  op  die  rymskema  afgaan  met  alle  ander 
faktore  buite  rekening,  in  ooreenstemming  met  wat  O.  voorop 
gestel  het,  sou  ’n  mens  dieselfde  beswaar  van  verwagte  voort- 

gang  teen  die  rymskema  a a b a kon  íngebring  het.  Hier  is  'n 
eindpunt  (dic  derdc  vcrs)  wat  nie  bevrcdig  is  nie  cn  hierdie 
ooplating  kan  die  verwagting  op  ’n  aanvullende  aktiwiteit  wek. 
Wanncer  O.  sê  dat  ons  in  die  rymlose  derde  reël  ’n  enjam- 
bement  het,  bring  hy  al  dadelik  ander  faktore  in  die  spel.  Daar- 
deur  word  die  onbevredigde  rymmoontlikheid  van  die  derde  reël 
verdoesel,  maar  veral  is  dit  die  epigrammatiese  of  verrassende 
van  die  slot  wat  hiervoor  moet  vergoed. 

As  hierdie  artikel  selfs  net  ’n  springtand  is  op  ’n  toegeslane 
stuk  akker,  het  dit  meer  as  in  sy  doel  geslaag.  ’n  Mens  betreur 
dit  dat  ons  kritiek  so  sterk  daartoe  neig  om  die  kwatryn  op  die 
,,klassieke  patroon  (aaba)”  (Grové)  — ,,die  erkende  kwa- 
trynskema”  (Kromhout)  ^vas  te  pen.  Albei  aangehaalde  kritici 
praat  in  terme  van  ..oorboord  gooi”  wanneer  ’n  digter  maar  'n 
ander  patroon  durf  aanwend,  en  gee  daarmee  ’n  byna  ontoe- 
skietlike  vooroordeel  te  kenne  teen  enige  afwykende  rymskema. 
Hoe  (goed)  die  digter  dit  doen,  is  nie  nou  ter  sake  nie.  Dit  gaan 
alleen  maar  oor  die  oopstelling  van  ’n  beginsel:  daar  is  'n  ryk- 
dom  momente  wat  die  kwatryn  kan  konstitueer,  maar  hulle  is 
aan  wat  ’n  mens  kan  noem  die  genade  van  die  stof  uitgelewer. 
Dit  is  die  stof  wat  op  stuk  van  sake  sal  beslis.  Sonder  hierdie 
prcrogatief  kan  ons  alleen  dié  digvorm  skaad,  sy  moontlikhede 
vereng. 


1 WiggeUtok,  bl.  87. 

2 Woord  en  Wonder,  bl.  133. 

3 Die  Hnisgenoot,  23  Maart  1962,  bl.  51. 

4 Tydskrif  vir  Letterknnde,  Jaargang  12,  Nommer  2,  bl.  73. 

5 60:  Tydskrif  vir  Letterkunde,  Nuwe  Reeks,  Jaargang  1,  Nommer  1.  bl.  73. 

6 Kreatiewe  Analise  van  Taalgebruik,  bl.  29. 

7 Van  quattuor  = vier. 

8 Sïno:  klink,  weerklink.  Vergelyk  clie  sprekende  ekwivalent:  klinkdig.  Met 
die  naam  is  die  suggestie  van  orkestrasie  van  die  klank  gegee,  wat  die  rym, 
soos  gesê,  by  uitnemendheid  kan  doen. 

E N G E M I 1'  E R R E I R A 


EWIGE  KIND 

Sy  het  ’n  kat  in  haar  arms  gehou 
en  geleidelik  so  haar  sterte  vergeet 
vergeet  hoedat  sy  naglank  in  ’n  lou 
en  leë  bed  van  verganklikheid  geweet 
het  en  in  die  donker  het  haar  kindwees 
storietjies  verander  in  die  skrikbeelde 
van  grootmens  speletjies  wat  haar  in  hees 
gehuilde  stem  tipeer  het  as  verdeelde. 

En  in  haar  deurmekaar  verwarring  nou 
het  sy  in  fantasie  verstrik  geraak 
sodat  sy  sommer  maar,  net  soos  sy  wou 
haar  godgegewe  roeping  vervolmaak 

Verstom  voor  hierdie  nuwe  sinvolheid, 
het  sy  haar  oorgegee,  sonder  verwyt. 


QUl  QUE  TU  SOIS  . . . 

Saam  mct  dic  yl  vcrlangc 
na  my  hart  sc  goue  vreugdes 
hct  wecrloos  in  die  windwit 
lug  die  pyn  en  winter-swyc 
van  jou  oë  bly  hang  en 
dof-ver  in  dic  blou  daarvan 
’n  heimwec  oor  ek  jou  nie  vind 
in  hierdie  land  van  onbewuste 
klein-verwronge  sukkelaars 
cn  droewe  vrome  heiliges. 

VANAAND 


Vanaand, 

soos  toe  ek  kind  was 
het  al  die  vrese, 
al  die  eensaamheid 
en  al  die  bitterheid, 
my  kleinlike 
onsekerheid  verdring, 
en  my  verlate  in  die 
in  die  skyn 
van  my  verdrietigheid 
gelaat,  sodat  ek 
onomwonde  — naak, 
my  ure  om  verlang. 

MARIÉ  BLOMERUS 


DIE  STAD  IS  ROOK 


Die  stad  is  rook, 
nakend  die  jong  sering. 

Jou  woorde  val  om  my 
granaatpitte. 

Soen  my,  bedek  my, 

omsingel  my  en  alle  somberheid 

met  die  vonkel  van  jou  woorde. 

Waai  die  wêreld  heel  toe, 

omhels  die  eensaamheid, 

verenig  Oos  met  Wes, 

heg  die  vreemde  ideologieë 

met  jou  woorde, 

ryg  een  geweldig  rosekrans 

vir  die  mensdom 

as  skans 

teen  die  melankolie. 


SKULP 


Tussen  sluimcr  cn  slaap 
is  die  rondtas 
in  die  dicpscc 
skielik  gestil; 

is  jy  ’n  wye  skulp  mct  pcrlcniocr 

wat  my  insuig, 

in  jou  spirale  laat  opkrul 

geheel  beskerm  teen  die  oseaan  se  driF, 

want  jy  het  my  so  baie  lief. 

En,  so  slaap  ons,  wieg  ons, 
skommel  ons  eeu  na  eeu 
onverganklik 
tussen  bloedrooi  visse 
seester  en  anemoon. 

FREDA  PLEKKER 


DIE  ANDER  REG 


In  die  pers  skemer 
Leun  hulle  rustig 
Oor  hulle  fietse, 

Vry  buite  perke  van  die  tyd. 

In  statuslose  vryheid 
Slenter  hulle  gister 
Ên  vandag 
Ën  móre  uit. 

Óns  dra  die  doringkroon 
Van  leier  en  beslegter 
In  gedwonge  dae 
En  gejaagde  ure  rond. 

Vrees  onrus  in  ons  nagte 
En  ons  word  ligvoetig  banneling 
Wat  versigtig  stap 
Op  ons  eie  grond. 

Dan  voel  ek  wrok 
My  skielik  wurg 
Omdat  ons  al  die  letsels  dra 
Van  vrees  en  van  gebondenheid 
Omdat  hulle 

Uit  die  skemer,  rustig  leunend, 
Die  paradys  se  bitter  appel  vra. 


ZULU 

W eet  jy  hoedat  jou  naak  en  trotse  borstc 
Jou  liggaam  bruin  mahoniehout  en  fier 
Oor  velde  van  ook  jou  voorsate  beweeg 
In  kaalvoet  grasie  geêts  teen  die  aandlumier, 

En  dat  met  eerbied  ek  opreg 
Jou  kopdoek  en  kombers  kon  eer 
En  dat  ek  met  stil  weemoed  nou  besef: 
Miskien  sien  ek  dit  vir  die  laaste  keer. 

En  as  jy  eendag,  later, 

Hoë  hakke  en  geleende  tooisel  dra 
Ek  nooit  weer  met  dieselfde  liefde 
Die  pad  deur  die  Drakensberg  sal  vra. 


VOORSKOOT  EN  GESIG 


Dis  Saterdag 
Hul  skaterlag 
Dis  tjaila-tyd. 

Strepe-strepe 

Geklee  in  bonte  modemengsels 
Lawaai  die  tog 
Na  stat  en  kaia  uit. 

Dora,  Dina  en  Sara 
Kan  luid  en  vry 
Die  Madam  diskusseer 
Elke  grief  en  klag 
Word  skel  gelug 
Met  raak  mimiek 

Wat  waardigheid  en  wrok  tot  glimlag  skeur. 

En  Saterdag  sluit  Mies 
Haar  hulp 

Uit  by  die  agterdeur 
En  staar  hul  peinsend  na: 

En  word  onthuts  bewus 
Dat  Dora  in  die  week 
Net  ccn  van  haar  gesigtc 
Saam  met  haar  voorskoot  dra. 

M.  STEYN  VAN  ROOYEN:  RIMPELS 
OP  DIE  WATER 


Wat  ons  vir  mekaar  te  sê  het,  lê  tussen  die  verbeelding 
en  die  lewe,  want  die  verbeelding  is  die  lewe  en  uit 
die  lewe  vloei  die  verbeelding  — en  so  bestaan  alles 
uit  ’n  ritmiese  vordering  wat  ontelbare  kringlope 
voltooi  — verbeelding,  ritme  en  lewe. 

Ons  twee  praat  altyd  met  mekaar  in  eenvoudige 
woorde,  en  daarom  is  daar  meer  onderlinge  begrip 
in  ons  gedagtes  as  wanneer  ons  probeer  om  filosofies 
te  wees. 

Op  dié  wyse  stel  ons  nie  mekaar  se  vindingrykheid 
onnodig  op  die  proef  nie. 

}y  is  vir  my  nooit  mooier  as  wanneer  jy 
byna  kinderlik-naïef  is  nie. 

Die  oomblikke  van  stilswye  tussen  ons  is 
die  oomblikke  van  die  mooiste  geestelike 
kontak  tussen  ons  twee.  ’n  Geluidjie  van 
die  natuur  ■ — ’n  wentelende  droë  blaar, 
die  sagte  geruis  van  ’n  stroompie  of  die 
roering  van  die  wind  in  die  bome,  is  die 
taal  wat  ons  twee  die  beste  kan  verstaan. 

Dit  doen  my  hart  goed  dat  ons  in  ons  lewenstuin 
die  onkruid  sowel  as  die  blomme  aanvaar,  want 
die  druppels  wat  uit  die  lewe  koni,  val  op  die  rosc 
sowel  as  op  die  brandnetels. 


}y  het  enkeer  gesê:  niks  is  so  skadelik  vir  indiwiduele 
karakter  as  onredelikheid  nie  — selfs  teenoor  jou  eie  vyande. 

Miskien  is  jy  as  verstandsmens  so  voortreflik  ingeskakel, 
omdat  jy  van  kleinsaf  in  die  geselskap  van  ’n  ou  man 
deurgebring  het.  Daar  was  meer  lewenswysheid  in  sy  kelkie 
wyn,  as  in  al  die  boekgeleerdheid  van  sy  vriende. 

Nou  het  ek  genoeg  gedroom.  Selfs  ná  die  mooiste 
drome  moet  ons  weer  tot  die  werklikheid  terugkeer, 
sodat  die  verbeelding  weer  in  vloed  kan  kom. 

En  toe  ek  opkyk  en  die  wilgerblare  in  die  stroompie  sien  bewe, 
— toe  was  jy  weg  — onherroeplik  verlore!  want  die  ouderdom 
het  swaar  en  moeg  op  my  gelê;  en  in  die  diep  rimpels 
van  my  gelaat  was  daar  ’n  sonderlinge  lewensverhaal  toegevou. 

Jy  het  nie  weer  na  my  teruggekom  nie,  want  jy  is 
nog  jonk  en  glansend  van  hart  — 

En  ek  is  so  oud  soos  die  berge. 

JOHAN  LOHMANN;  LIMONADE  VAN 
DIE  BITTERLEMOEN 


“Gits  meneer,  die  hele  Suid-Afrika  is  vol  verborge  skatte. 
Daar  is  geen  dorp  in  die  hele  Republiek  waar  nie  minstens 
Kruger-ponde,  twaksakkies  vol  diamante  of  kiste  vol  silwergeld 
begrawe  is  nie.  Dis  seker  maar  so  omdat  so  baie  van  die  goed 
hier  in  ons  land  rondlê.  Maar  ek  sê:  net  die  dwaas  steur  hom 
daaraan  en  mors  sy  tyd  om  daarna  te  soek.  Kyk  net  na  ou  Mal 
Pieterse  wat  hom  laat  bedot  het  deur  twee  Bantoemans.  Hulle 
het  hom  jou  waarlik  ’n  blik  vol  oortjies  in  die  donker  verkoop 
vir  honderd  rand,  onder  die  voorwendsel  dat  dit  goue  ponde 
was.  Nee,  kyk,  as  mens  so  simpel  is  om  met  jou  geld  te  speel, 
verdien  jy  dubbel  en  dwars  om  dit  te  verloor.  So  sê  ek,  al  moet 
ek  agterna  dan  as  kommandant  van  die  polisiepos  hier  op 
Upington  alles  uithaal  om  die  geld  weer  te  probeer  opspoor. 
Die  polisie  moet  tog  ook  werk  hê  om  ’n  bestaan  te  verdien.’’ 

Kommandant  Lingenvelder  leun  lui-lui  teen  die  toonbank  in 
die  wagkantoor,  veeg  kort-kort  sy  donkerbruin  snor  skuinsweg 
van  sy  mondhoeke  af.  Dis  Saterdagmore  met  ’n  aanloop  van 
mense  orals  vandaan.  Weerskante  van  die  dorp  lê  Grootrivier 
se  nedersettings,  en  Saterdae  kom  hulle  inkopies  doen.  Omdat 
Upington  by  die  brug  lê  oor  die  Grootrivier  waar  die  paaie 
tussen  Kenhardt-Kuruman  en  Keimoes-Swartmodder  mekaar 
kruis,  is  daar  baie  verkeer  op  straat  al  is  dit  dan  ook  dat  die 
paaie  in  al  vier  rigtings  van  of  na  die  woestyngebied  lei.  Kom- 
mandant  Lingenvelder  lyk  op  die  oog  af  so  amper  aan  die  slaap 
as  wat  kan  kom.  In  werklikheid  is  hy  dodelik  wakker.  Hier  op 
die  rant  van  die  diamantwoestyne  het  hy  lankal  geleer  dat  die 
mens  wat  so  ewe  doodluiters  oor  die  sandduine  verskyn  bes 
moontlik  ’n  skelm  van  die  eerste  water  kan  wees.  Hoe  onver- 
skilliger  of  hoe  belangriker  hulle  lyk,  hoe  gevaarliker  kan  hulle 
wees.  Hy  kyk  hulle  almal  deur,  so  gesels-gesels,  en  hy  klasseer 
elkeen  net  soos  diamantdelwers  dit  met  hulle  diamante  doen: 
volgens  grootte,  helderheid  en  prys.  Mense  wat  hier  by  hom 
aangestap  kom  is  gewoonlik  skadelose  fortuinsoekers  wat  groot 
indruk  probeer  maak,  of  geslepe  diamantsmokkelaars  wat  so  min 
aandag  as  moontlik  probeer  trek,  en  handelsreisigers  wat  wil 
voorgee  dat  hulle  eintlik  die  besitters  is  van  die  waarvoor  hulle 
reis.  Van  hulle  is  net  die  klaarblyklike  fortuinsoeker  nie  gevaar- 
lik  nie  omdat  hy  groen  is  van  lompheid.  In  een  van  hierdie  drie 
groepe  val  hulle,  of  hulle  hulle  nou  al  voordoen  as  ryk  skaap- 

boer  wat  plase  soek,  belangrike  reisigers  op  soek  na  slof  vir 
tydskrifartikels  oor  die  seewater  vandaan  of  as  ieniand  waf 
cintlik  uit  verveling  nct  ’n  bietjie  die  wêreld  wil  dciirkyk.  rnoonf- 
lik  sien  hy  ’n  perseel  raak  wat  geskik  is  om  'n  fabriek  vir  die 
inmaak  van  vrugte  op  te  rig! 

Maar  hierdie  kêrel  met  sy  bleekgeel  gesig  en  klein  skulpoor- 
tjies  wat  ’n  rukkie  gelede  so  saggies  hier  binnegeskuif  het  en 
begin  g\.sels  het  oor  verborgc  skatte.  slaan  vir  Kommandant 
Lingenvelder  half  dronk.  Hy  het  ’n  ferweelpak  aan  en  veld- 
skoene.  Hy  het  met  ’n  motorkar  uit  Kuruman  gekom  — staan 
by  die  hotel.  Hy  dra  ’n  kurkhelm.  Dit  lyk  so  half  of  hierdie  man 
nie  sy  wêreld  ken  nie.  Of  wil  hy  maar  net  die  indruk  wek  dat 
hy  nie  die  kontrei  hierlangs  ken  nic?  Dit  sal  die  kommandant 
gou  genoeg  uitvind.  Miskien  is  hy  tog  maar  net  een  van  die 
onnosel  skaapkoppe  en  sy  praatjies  het  niks  om  die  lyf  nie. 

“Ll  sê  die  van  is  Fuchs.  meneer?’’  sê-vra  hy  aan  die  be.soeker. 
“Is  u miskien  familie  van  ou  Dawid  Fuchs,  die  Duitser  wat 
daar  naby  Ariamsvlei  in  Suidwes  met  karakoel  boer?" 

“Nee,  Kommandant,  ek  is  Jan  Fuchs,  Dit  word  uitgespreek 
met  ’n  -g-:  Foegs.  Eintlik  is  dit  ’n  vreemde  deurmekaar  skommel 
van  name.  Dit  het  gekom  deurdat  my  ma  — ’n  nooi  Pretorius 
van  Vaalkop  in  Transvaal  — ná  die  Rebellie  van  1914  getroud 
is  met  ’n  losloop  Duitser  wat  tussen  die  Boere  gesmous  het.  Sy 
mense  was  almal  in  Duitsland,  en  so  het  ek  ’n  Boerenaam  gekry. 
My  ma  se  pa  s’n.  Nee,  kyk,  familie  hierlangs  het  ek  nie.  Om 
die  regte  waarheid  te  sê.  dis  die  eerste  keer  dat  ek  in  díe  land 
van  julle  kom.  Dinge  staan  só:  drie  maande  gelede  het  ek  afge- 
tree  met  pensioen;  was  landdros  in  Bochum  se  wêreld  waar  die 
muskiet  nog  kwaai  is.  U sien  mos  lioe  lyk  ek:  geel  gesig;  dis 
muskietkoors  wat  so  maak.  Omdat  ek  nou  nie  vrou  of  kinders 
het  nie,  en  omdat  ek  so  een  met  die  ander  nogal  redelik  goed 
daarin  sit,  het  ek  besluit  om  hier  iewers  langs  Grootrivier  vir 
my  ’n  huis  te  kom  soek  — groot  huis,  groot  tuin,  met  baie 
druiwe.  Ek  hoor  julle  druiwe  hier  is  so  goed  — min  reent  maar 
bnie  wnter  uit  die  rivier.  Dis  net  die  beste  vir  nlle  .sagte  vrugte, 
en  dis  veral  druiwe  se  kos.  Ek  kan  my  lewe  laat  vir  ’n  lekker 
vet  tros  sultanadruiwe.  Nie  omdat  die  goed  .sonder  pitte  is  nie, 
maar  omdat  dit  so  effens  muf  smaak  soos  muskadel.  En  dit  lant 
my  aan  my  oorlede  pn  dink.  Toe  mecn  ek  so:  As  daar  so  ’n  plek 
hier  in  die  buurt  is.  sal  die  kommandnnt  vnn  die  polisiepos  dit 
sekerlik  weet.  En  daarom  is  ek  nou  hier,  om  dit  maar  so  uit  tc 
druk.’’ 

Kommandant  Lingenvelder  kyk  \'ir  }an  Fuchs  so  half  onge- 
lowig  aan.  Hy  is  ’n  grootprater  en  hy  lyk  koddig.  Sy  ogics 
effens  waterig.  Sy  gesette  lyf.  Kort  van  persoon.  Swaar  kake. 

Geplooide  voorkop.  lets  aan  die  man  is  nie  eg  nie.  Miskien  is 
dit  net  maar  die  ferweelpak  en  die  veldskoene  wat  te  veel  die 
indruk  wil  wek  van  halfwoestyn.  Elk  geval,  hy  sal  hom  tog 
maar  help,  dan  weet  hy  tog  minstens  waar  om  die  man  te  soek 
as  dit  nodig  mag  word. 

“Ja.  meneer  Fuchs,  by  ons  raak  almal  geholpe.  Selfs  as  hulle 
na  ’n  ryk  weduwee  soek,”  maak  hy  flouerig  ’n  grappie.  As  daar 
geen  reaksie  op  volg  nie,  gaan  hy  voort:  “Die  toeval  wil  dit  nou 
so  dat  ons  net  die  plek  vir  jou  het.  Daar  bo,  waar  die  pad  uit- 
draai  Kenhardt  toe,  staan  ’n  gewelhuis  teenaan  die  rivier,  met 
’n  groot  water  erf.  Dis  ’n  ou  huis.  Erg  vervalle  want  dis  net  ’n 
ou  vrou  wat  daar  woon.  Seun  jare  gelede  sommer  so  dood  een 
nag.  Van  toe  af  al  is  die  huis  in  die  mark.  Groot  tuin.  Maar 
geen  kopers  nie.  Sy  vra  glo  te  allemintag  veel  — dertigduisend 
rand  pluk  mens  nie  sommer  elke  dag  so  van  die  naaste  druiwe- 
stok  af  nie.  In  hierdie  wêreld  kan  jy  die  helfte  van  die  woestyn 
met  al  sy  diamante  daarvoor  koop  — as  jy  maar  wis  waar  die 
diamante  lê.  Destyds  het  die  mense  nogal  kom  kyk  om  te  koop. 
Maar  almal  is  kopskuddend  hier  weg.  Sê  die  ou  dier  is  swak- 
sinnig  of  soiets.  Sodra  die  mense  oor  die  prys  begin  redekawel, 
vererg  sy  haar  bloedig  en  jaag  hulle  op  staande  voet  weg.  Sy 
sê  hulle  wil  die  laaste  ou  geldjies  uit  ’n  eensame  weduwee  se 
mond  steel.  Nou  kom  daar  nooit  meer  iemand  wat  sil  koop  nie.’’ 

“Kommandant,  u sê  die  huis  is  nog  te  koop?” 

“Ek  glo  wel,  meneer  Fuchs,  maar  ek  kan  gou  bel  en  vra.” 

“Nee,  nee,”  keer  meneer  Fuchs,  “dis  onnodige  moeite.  Ek 
moet  tog  elk  geval  eers  gaan  kyk  of  die  plek  my  sou  geval  voor- 
dat  ek  aanklop  om  te  onderhandel.  Hoe  kom  ek  daar?” 

“Dis  maklik.  U stap  met  die  straat  hier  voor  die  polisiepos 
langs,  af,  weswaarts.  Laat  ek  sien:  twee,  drie,  ses  blokke.  Op 
die  rant  van  die  dorp  teenoor  die  brug  oor  die  rivier  staan  die 
ou  huis  met  sy  hoë  voorgewel.  Op  ’n  tyd  was  dit  wit  gekalk. 
Plek-plek  sien  mens  nog  iets  daarvan.  Verhoef  is  die  naam.  En 
onthou,  meneer  Fuchs,  as  u wil  koop,  moet  dan  nie  oor  die  prys 
redekawel  nie.” 

“Dankie  Kommandant.  Ek  sal  u raad  in  gedagte  hou.  As  ek 
koop,  sien  ons  mekaar  tog  dikwels  genog  weer.  Tot  siens.” 

Jan  Fuchs  stap  al  met  die  straat  langs,  met  Grootrivier  op 
links.  Telkens  gaan  motorkarre  of  kar-en-perde  by  hom  verby 
na  die  verafliggende  dorpe  in  die  droë  wêreld,  of  na  die  hoewes 
op  die  welvarende  nedersettings  langs  die  rivier  af.  Jan  sien 
dit  alles  sonder  om  dit  eintlik  waar  te  neem.  Hy  dink  aan  Kom- 
mandant  Lingenvelder  se  afskeidswoorde:  As  jy  wil  koop, 
moenie  oor  die  prys  redekawel  nie. 

Maar  dis  warm  hier  langs  die  rivier.  Die  boomsingertjies  in 

die  wilgers  skeer  so  dat  sy  ore  behoorlik  tiiit.  Op  straat  slaan 
die  hitte  reeds  so  op  dat  dit  lyk  of  alle  vastigheid  wil  verdwyn 
en  aan  die  vloei  gaan.  Hy  moes  liewers  met  sy  motor  gekom 
het.  Maak  ook  ’n  beter  indruk.  Jan  haal  'n  groot  kakiesakdoek 
uit  sy  binnesak  en  veeg  die  sweet  op  sy  voorkop,  onder  die 
helm  langs,  en  om  sy  nek  af.  Dis  regtig  inspannend  om  in  díe 
dorre  hitte  te  loop.  En  dit  maak  dors  ook.  Daarvoor  sal  hy  net- 
nou  terug  by  die  hotel  sorg. 

Die  tuinhekkie  hang  skeef  oor  die  paadjie  wat  lei  na  die  voor- 
deur.  Blombeddings  is  daar  nie  meer  nie.  Net  teen  die  voormuur 
staan  ’n  ry  vergete  malva’s  met  bloedrooi  blomme  — kinders  van 
die  halfwoestyn.  Jan  lig  die  groen  koperklopper  en  drie  swaar 
slae  val  op  die  hout  deur. 

Naderhand  gaan  die  bo-deur  oop  en  ’n  vervalle  gesig  ver- 
skyn  in  die  opening. 

"Ja,  wie’s  hier?  ” vra  die  ou  dame,  wat  haar  hand  skuins  voor 
hou  om  haar  oë  teen  die  skerp  sonlig  te  beskerm. 

“Woon  die  weduwee  Verhoef  hier?’’  vra  Jan. 

"Wie  soek  haar  en  waarvoor?  Dis  ek.’’  Die  ou  dame  kyk  hom 
agterdogtig  aan. 

"Mevrou,  my  naam  is  Fuchs,  Jan  Fuchs,  afgetrede  landdros 
uit  Transvaal.  Ek  soek  ’n  huis  om  te  koop  en  Kommandant 
Lingenvelder  het  my  hierheen  gestuur.  Hy  sê  u huis  is  te  koop. 
Is  dit  so?” 

"Ja  . . . en  nee,’’  sê  die  ou  dame  huiwerig  en  half  onseker. 

“Hoe  moet  ek  u woorde  verstaan,  mevrou?’’  vra  Jan  Fuchs. 

"Ja,  ek  sal  die  huis  verkoop  aan  die  regte  man.  Anders  nie. 
Daarom  sê  ek  ja  en  nee,  ” antwoord  sy. 

"Hoe  sal  u die  regte  man  ken?”  vra  Jan. 

"Meneer  Fuchs,  wil  u die  huis  koop?”  vra  sy  skerp,  byna  tc 
skerp. 

"Alte  scker  mcvrou,  ek  het  groot  belangstclling  daarvoor,  cn 
ek  sal  dit  graag  wil  bespreck.” 

“Nou  gocd  dan.  Kom  ons  kyk  ccrs  die  tuin  deur,  dan  dic 
buitegeboue,  dan  die  huis,  Dan  sal  ek  vertel  waaraan  ek  dic 
regte  man  sal  uitken  . . .” 

“Nee,  wag  mevrou,  vir  my  maak  dit  nie  eintlik  saak  hoe  die 
tuin  buite  lyk  nie.  Ek  sal  hom  tog  heeltemaal  nuut  wil  uitlê 
volgens  my  eie  smaak,  veral  met  baie  druiwe.  En  buitegeboue, 
nou  ja,  dis  tog  nie  van  soveel  belang  nie.  Wie  koop  nou  ’n  huis 
net  omdat  die  buitegeboue  so  danig  mooi  is?  En  die  huis  self, 
ek  kan  tog  sien  dis  stewig,  maar  . . . e . . . vervalle.  Dit  sal 
dus  grondig  herstel  moet  word,  nn'ts  dit  daarvoor  vatbaar  is. 
Met  u toestemming  sal  ek  dus  graag  uit  die  son  wil  wees  en 

dadelik  die  koopsom  bespreek.  Dis  warm  hier  en  die  son  laat  my 
duiselig  voel.  Boonop  is  ek  nog  dors  ook.” 

“Nou  goed,  meneer  Fuchs,  kom  binne,  dan  gesels  ons.  Ek 
het  lekker  limonade  gemaak  van  bitterlemoen.  My  eie  resep. 
Maar  nou  is  dit  te  warm.  Ek  gaan  dit  gou  so  vir  ’n  kwartier  in 
die  yskas  sit.  Dan  kry  u ’n  groot  glas  daarvan  as  . . .”  en  sy  laat 
die  besoeker  alleen  sonder  om  die  sin  te  voltooi.  Jan  veronder- 
stel  dat  sy  wou  sê:  . . . as  die  koop  afgehandel  is. 

Hy  staan  in  die  ruim  ouderwetse  voorhuis.  Die  plafon  van 
donker  berookte  hout  rus  op  swaar  dwarsbalke.  Verwaarlosing 
hang  orals  in  die  vertrek.  Dit  lyk  so  of  die  lewe  werklik  lankal 
gelede  hier  gaan  staan  het,  so  asof  geen  belangstellende  lewende 
hande  meer  aan  die  meubels  gehou  word  nie.  As  die  weduwee 
terug  slof  staan  Jan  reeds  deur  die  bestuifde  ruite  en  kyk  na 
die  vaalgeel  water  van  Grootrivier  wat  vinnig  verby  stroom. 
Hoërop,  moontlik  in  die  Vrystaat,  het  dit  seker  gereent.  Daarom 
is  die  rivier  redelik  vol  en  die  water  so  vuil. 

“Meneer  Fuchs,  soos  u sien  word  hierdie  vertrek  nie  meer 
deur  my  bewoon  nie.  Vir  my  alleen  het  alles  te  groot  geword. 
Ek  het  maar  net  ’n  agterkamertjie  nodig.  Daar  sit  ek.  Vandat 
Willem  dood  is,  is  dit  vir  my  genoeg.  Maar  kom  sit,  dan  vertel 
ek.”  Sy  stof  ’n  stoel  af  met  die  hand  en  beduie  dat  hy  moet  sit. 

“Wil  u werklik  werklik  die  huis  koop?”  Sy  kyk  die  besoeker 
stip  aan.  Hy  knik  stilswyend  van  ja. 

“Wil  u nie  eers  weet  hoeveel  dit  u gaan  kos  nie?”  vra  sy  weer. 

“Mevrou,  Kommandant  Lingenvelder  het  so  iets  gesê,  dertig 
duisend  rand.  Daarom  is  ek  hier,  om  daaroor  te  gesels  . . .” 

Sy  val  hom,  ru  in  die  rede;  “Kyk,  daaroor  gesels  ons  nie.  Jy 
kan  maar  loop.  Dis  my  prys.  Vat  of  laat  staan.  Het  Lingenvel- 
der  nie  vir  jou  gesé  om  nie  ’n  stryery  aan  die  gang  tc  sit  oor 
die  prys  nie?  G’n  sent  minder  as  dertig  duisend  rand  nie. 
Goeiendag,  meneer  Fuchs!” 

“Wag,  wag,  mevrou,  bedaar,”  sus  Fuchs  die  skynbaar  ont- 
stokc  weduwee.  “As  ek  sê:  gesels,  bedoel  ek  gesels,  en  nie  stry 
of  redekawel  of  knibbel  nie.  Ek  wcet  wel  goed  dat  ek  moet  vat 
of  laat  staan.  Kommandant  Lingenvelder  het  my  dit  goed  inge- 
prent.  Maar  ek  het  nie  geweet  hy  verdien  verkoopskommissie 
nie,”  maak  hy  so  effens  ’n  grappie. 

“Kyk,  meneer  Fuchs,  lawwigheid  op  'n  stok,  en  hou  jou  neus 
uit  my  sake,”  snou  sy  hom  toe,  so  net  asof  sy  hom  daartoe  wil 
beledig  om  nie  die  huis  te  koop  nie. 

“Ag,  mevrou,  die  kool  is  die  sous  nie  werd  nie.  Ek  soek  nie 
twis  nie,  ek  wil  koop,  ek  sal  die  prys  betaal.  Toevallig  is  dit 
so  dat  ek  nooit  getroud  was  nie;  daarby  het  ek  voordelig 
gespekuleer;  en  boonop  was  ek  my  ma  se  enigste  kind.  Ek  het 

dus  ruim  middele,  al  is  ek  nie  juis  ryk  nie.  Ek  soek  na  so  ’n  plek 
soos  die  en  ek  kan  dit  bekostig  om  dit  nog  boonop  te  herstel 
ook.  Ek  wil  maar  net  vra  wat  op  aarde  u beweeg  het  om  so  ’n 
denkbeeldige  prys  te  vra  vir  ’n  plek  soos  díe?  Daaroor  wil  ek 
gesels.  Of  het  u gereken  niemand  sal  ooit  soveel  daarvoor  wil 
betaal  nie?” 

“Meneer  Fuchs,  ek  sal  jou  vertel.  Dis  daarom  dat  ek  van 
die  begin  af  volhou  dat  ek  die  huis  aan  die  regte  man  sal  ver- 
koop.  Willem  — dis  nou  my  seun  — was  maar  ’n  wilde  knapie, 
soos  seuns  in  hierdie  wêreld  maar  glo  moet  wees.  U ken  hierdie 
wéreld  nie.  Bly  maar  ’n  paar  dae  hier,  staan  so  op  die  straat- 
hoeke  langs  asof  jy  niks  te  doen  het  nie  en  asof  jy  iets  soek  wat 
jy  nie  verloor  het  nie  — en  dis  nie  lank  nie,  of  daar  sal  al  te 
seker  ’n  Boesman  of  ’n  Hotnot  of  ’n  Woestynboer  by  jou  ’n 
praatjie  kom  aanknoop  oor  diamante.  Hier  gaan  vier  groot  paaie 
deur  Upington,  maak  nie  saak  watter  een  jy  kies  nie,  dit  bring 
jou  binne  in  die  geheimsinnige  diamantveld.  Kan  jy  dit  nie  in 
die  lug  om  jou  voel  hang  nie,  hé  meneer  Fuchs?”  Hy  knik. 

“Nou  ja,  hier  tien  jaar  gelede  kom  WiIIem  op  ’n  dag  by  my 
aan.  Hy  was  toe  al  so  stuk  of  veertig  en  baie  verstandig.  Maar 
ek  kon  sien  hy  is  baie  opgewonde.  ‘Moeder’,  seg  hy,  en  dit  seg 
hy  net  as  hy  opgewonde  is,  ‘Moeder,  Moeder  ken  vir  Gert  Boes- 
man,  die  ou  wat  elke  Saterdag  daar  op  die  mark  rondstaan  en 
bedel.  Nou  ja,  hy  het  my  vanoggend  voorgeloop  en  gevra  ek 
moet  vir  hom  ’n  halfbotteltjie  koop,  dan  vertel  hy  vir  my  ’n  mooi 
ding’.  Ewewel,  meneer  Fuchs,  hy  doen  dit  toe  naderhand,  en  toe 
Boesman  mooi  geswawel  is,  vertel  hy  vir  WiIIem  van  die 
diamantgrotte  hier  langs  Grootrivier  af,  anderkant  die  woesteny 
by  Aughrabies  verby  daar  waar  die  groot  val  in  die  rivier  is. 
Ons  ou  ingesetenes  ken  lankal  die  stories,  het  so  te  sé  daarmee 
groot  geword,  en  ons  het  gedink  dis  maar  spookstories  of  soiets. 
WiIIem  wou  toe  nie  vir  Boesman  glo  nie,  het  hom  uitgelag. 
Boesman  het  hom  toe  in  sy  eer  gekrenk  gevoel  en  hy  begin  toe 
vertel:  hoe  die  grotte  lyk,  waar  die  ingang  versteek  is  tussen 
twee  afgryslike  loodreg  kranse,  hoe  dodelike  slange  daar  boer, 
hoe  mens  van  die  rivier  moet  afswaai  deur  geweldige  sandduine 
sonder  drinkwater  behalwe  wat  jy  met  jou  kan  saamdra  vir  twee 
weke,  en  hoe  absoluut  seker  dit  is  dat  die  oningewyde  moet  sterf 
as  hy  sy  hande  op  die  diamante  probeer  lé.  Toe  kon  WiIIem 
merk  Boesman  praat  ’n  ding  waarvan  hy  iets  af  weet  en  hy 
begin  hom  aanpor.  Hoe  kom  mens  daar?  Hy  wat  Boesman  is, 
is  gereed  om  die  pad  te  wys  as  baas  WiIIem  nie  bang  is  om  saam 
te  gaan  nie.  As  Boer  se  kind  murg  m sy  pype  het,  sal  hy  nie  op 
hom  laat  wag  nie,  so  tart  Boesman  hom.  En  toe  sé  hy  sommer: 
ja!” 

“Meneer,  maar  toe  was  dit  nog  maar  die  begin  van  die 
moleste.  So  ’n  onderneming  moet  voorberei  word,  versigtig,  en 
dit  vra  geld:  gereedskap,  die  regte  skoene,  waterkanne,  toue, 
skietgoed,  kos,  kampgoed.  Toe  weet  Boesman  te  vertel  van  ’n 
ander  witman  wat  die  nodige  geld  sal  wil  voorstoot  as  hy  kan 
saam  gaan.  En  so  het  hulle  drie  ’n  soort  maatskappy  gevorm.’’ 

“Maar  mevrou,  sulke  dinge  gebeur  mos  nie  helder  oordag 
nie,  en  dit  nogal  met  grootmense!’’  wil  Jan  Fuchs  sy  ongeloof 
laat  blyk. 

“Meneer  Fuchs,  dis  duidelik  jy  ken  nog  nie  die  diamantveld 
nie.  As  dáárdie  koors  jou  vang,  is  jy  verlore,  gansenal  verlore. 
Díe  koors  het  toe  vir  Willem  gepak.  Ek  wou  nog  keer,  maar 
keer  wou  nie  help  nie.  Toe  het  ek  hom  maar  laat  begaan  en 
help  toesien  dat  daar  niks  van  belang  vergete  bly  nie,  want  mens 
speel  nie  sommer  met  jou  lewe  nie,  al  het  jy  die  koors.  Jy 
weet,  meneer  Fuchs,  ek  het  ’n  ouderling  van  ons  kerk  ’n  graf 
sien  oopgrawe  toe  die  koors  hom  gegryp  het.  As  jy  so  is,  moet 
iemand  anders  vir  jou  dink.  Toe  alles  in  die  haak  was,  het 
Willem  en  Gert  Boesman  een  aand  laat  in  die  donker  hier  so 
stil-stil  weggeraak.  Die  derde  man  het  ek  nooit  gesien  nie,  ook 
nie  sy  naam  gehoor  nie.  Hy  was  te  versigtig.  Hulle  sou  hom 
laer  af  langs  die  rivier  ontmoet.  Boesman  het  nog  beduie  hulle 
sou  omtrent  twee  volmane  weg  wees  . . . Meneer  Fuchs,  dis 
alles  so  vervalle  hier.  Sou  u regtig  dertig  duisend  rand  wil 
betaal  vir  so  ’n  waardelose  plek,  betaal  sonder  om  ’n  enkele 
sent  af  te  knibbel?  Eerlikwaar  Sy  kyk  hom  deurdringend 

aan. 

“Mevrou,  soos  ek  keer  op  keer  gesê  het:  vir  my  is  dit  regtig 
waar  ’n  bagatel.  Ek  het  ruim  middele  en  ek  hou  van  die  huis 
hier  langs  die  rivier.  Ek  sal  lag-lag  die  koopsom  betaal,  tot  op 
die  laaste  sent,’’  verseker  hy  haar.  “Maar  vertel  nou  klaar, 
mevrou,  ek  brand  van  nuuskierigheid.’’ 

“Toe  begin  die  wag,’’  hervat  die  weduwee  haar  relaas.  “Sy 
vriende  kom  soms  na  hom  soek,  maar  ek  stuur  hulle  weg  met 
’n  praatjie.  Die  een  volmaan  gaan  verby,  en  die  tweede,  en  daar 
gebeur  niks  nie.  Toe,  ’n  week  later,  net  na  middernag  op  Maan- 
dag,  klop  iemand  flou  aan  my  kamervenster.  Ek  skuif  die  raam 
op.  lets  roer  in  die  halfskemer  en  ek  hoor  Willem  sê  ek  moet 
hom  kom  help.  Ek  skrik  my  boeglam,  maar  gou  is  die  lamp  op- 
gesteek  en  Willem  is  in  sy  kamer.  Maar  jy  sou  hom  nie  geken 
het  nie.  Uitgeteer,  oë  diep  in  die  hol  oogkaste,  vuil,  koorsig,  en 
so  geel  soos  borrie  — dis  nou  van  die  muskiete  wat  hom  amper 
vrot  gesteek  het.  Hy  yl  by  tye  glad.  Toe  begin  ek  dokter.  Jy 
weet,  meneer  Fuchs,  ons  van  hierdie  wêreld  ken  muskietkoors, 
en  ons  weet  hoe  om  hom  met  mening  uit  te  dryf.  Willem  se  aan- 

val  was  kwaai.  Hy  bly  dae  lank  aan  die  yl.  Dan  vertel  hy  deur- 
mekaar  van  die  rivier,  warm  sand,  warm  klippe  wat  hulle  deur 
die  skoensole  brand.  Naderhand  is  hy  in  die  grot,  hulle  tel 
diamante  op,  elkeen  'n  klein  seilsakkie,  en  dadelik  terug,  want 
hulle  drinkwater  is  amper  op  en  dis  ver  rivier  toe.  Dan  yl  hy 
soms  so  erg  en  hy  gil  en  gaan  tekere  dat  ek  maar  effens  kan 
verstaan.  Ek  het  darem  daaruit  wys  geword  Gert  Boesman  en 
die  derde  man  het  rusie  gekry.  Boesman  is  doodgeskiet  en  net 
so  laat  lê  vir  die  aasvoëls.  Die  ander  twee  het  verdwaal,  tog 
reggekom,  rusie  gemaak.  Willem  se  diamante  is  gesteel.  Een 
nag  het  hy  die  kans  gekry  om  dit  terug  te  steel.  Steel  is  nie 
eintlik  die  regte  woord  nie,  meneer  Fuchs,  want  dit  was  tog  sy 
eie  goed.  Toe  vlug  hy  vooruit,  alleen,  met  die  dood  op  sy  hakke. 
En  so  het  ek  hom  toe  voor  my  kamervenster  opgetel  en  versorg. 
Meneer  Fuchs,  dis  vreeslik  om  jou  kind  so  terug  te  kry,  al  is 
hy  dan  ook  meer  as  halfpad  oud.  Maar  dit  sou  onreg  van  my 
wees,  meneer  Fuchs,  om  die  huis  aan  u te  verkoop  as  u onder  die 
indruk  is  dat  dit  waarde  vir  u geld  gaan  wees.  Die  huis  is  dit 
nie  werd  nie.  Wil  u dit  regtig  koop?”  Sy  kyk  hom  aan  asof  sy 
na  ’n  teken  soek,  iets  wat  aan  haar  moet  openbaar  of  dit  die 
regte  koper  is. 

“Mevrou,  ag,  as  jou  blief,  laat  ons  nou  die  saak  beskou  as 
afgehandel.  Ek  wil  die  plek  hê,  vir  my  is  dit  soveel  werd  omdat 
ek  dit  wil  hê.  As  u van  al  my  planne  moet  weet,  sal  u verstaan 
dat  ek  goedsmoeds  daardie  koopsom  betaal.  Vir  my  is  dit  soveel 
werd.  Vertel  u nou  maar  net  verder.”  Fuchs  beduie  asof  hy 
ongeduldig  is. 

“Ek  het  gewoond  geraak  aan  sy  ylery,  so  erg  dat  ek  dikwels 
waar  ek  in  die  gang  werk  nie  meer  geluister  het  na  wat  hy  alles 
deurmekaar  babbel,  oor  en  oor  babbel  nie.  So  was  dit  weer  een 
aand,  so  omtrent  tien  uur.  Ek  was  op  pad  kombuis  toe  om  alles 
reg  te  stel  vir  die  volgende  oggend.  Ek  hoor  hom  praat,  maar 
ek  dink  ek  verbeel  my  maar  net.  Toe  skree  hy  skielik:  Nee,  nee, 
moenieeee  . . . en  alles  is  stil.  Ek  storm  sy  kamer  binne.  Hy  lê 
op  die  vloer  met  ’n  dolk  in  sy  bors.  Die  kamervenster  staan  oop. 
Ja,  die  polisie  het  spore  gekry  tot  by  die  water  van  Grootrivier 
en  daar  het  die  weggeraak,  en  dit  was  die  laaste  van  die  affêre. 
Maar  ek  kon  nie  rus  nie.  Na  dae  het  dit  vir  my  duidelik  geword 
dat  dit  die  werk  was  van  nommer  drie,  wat  alleen  al  die 
diamante  wou  hê.  Dis  toe  dat  ek  besluit  het  om  my  huis  te  ver- 
koop  vir  dertig  duisend  rand.  ’n  Weduwee  moet  tog  ook  iets  hê 
om  staat  op  te  maak.  Gaan  u dié  ongehoorde  prys  betaal  meneer 
Fuchs,  is  u seker  van  u saak?” 

“Mevrou,  vir  die  laaste  maal,  al  te  seker  . . .” 

”Nou  goed  dan,”  sê  sy  soos  een  wat  tot  ’n  besluit  gekom  het. 

“dan  is  u seker  die  regte  koper.  U is  nog  altyd  dors  en  daardie 
limonade  van  die  bitterlemoen  is  nou  koud  genoeg  om  gedrink 
te  word.  Dit  koel  enige  mens  af,  al  het  hy  ook  die  hoogste 
koors.”  Weduwee  Verhoef  staan  op,  slof  agter  toe,  en  keer  na 
enkele  minute  terug  met  ’n  groot  geslypte  kristalglas  bruisende 
limonade  wat  sommer  die  besoeker  se  mondsappe  prikkel.  Gre- 
tig  drink  hy  dit  uit,  gril  effens:  “Dis  heerlik  koel,  maar  bitter 
. . . bitter  . . .” 

Weduwee  Verhoef  vertoef  nog  so  ’n  rukkie,  neem  dan  die  leë 
glas  kombuis  toe.  “Bly  maar  rustig  sit  solank,  meneer  Fuchs,  ek 
moet  eers  ’n  bietjie  aan  die  vuur  roer  anders  gaan  dit  dood  en 
daar  moet  netnou  nog  gekook  word.”  Sy  bly  ’n  hele  ruk  doenig 
en  as  sy  uiteindelik  weer  in  die  voorhuis  verskyn  sit  haar 
besoeker  ongemaklik  skuins  op  sy  stoel,  effens  in  beswyming 
maar  nog  vol  by  sy  sinne. 

“En  ja,  meneer  Fuchs,  ek  wou  nog  vertel  hoe  ek  die  prys  so 
sekuur  vasgestel  het  en  hoe  ek  die  koper  sou  uitken  as  hy  op- 
daag.  Dis  mos  wat  u so  graag  wou  geweet  het,  meneer  Fuchs. 
Sien,  toe  Willem  so  baie  geyl  het,  het  hy  vertel  hoeveel  die 
diamante  werd  is  wat  hy  gesteel  het  en  tog  ook  nie  gesteel  het 
nie.  Hy  het  al  maar  gepraat  van  sestigduisend  rand.  Maar  Wil- 
lem  het  self  nie  eers  geweet  dat  hy  nooit  met  die  diamante  by 
die  huis  aangekom  het  nie.  lewers  langs  die  pad  het  hy  dit  ver- 
loor.  Dit  het  net  ek  geweet.  Die  derde  man  het  op  WiIIem  se 
spoor  gevolg.  Hy  wou  daardie  deel  ook  hê.  Toe  WiIIem  dit  nie 
aan  hom  wou  oorhandig  nie,  het  hy  gemeen  dis  maar  iewers  in 
die  huis  weggesteek,  en  hy  het  WiIIem  vermoor  en  gevlug.  Hy 
sou  wel  eendag  ’n  plan  beraam  om  in  die  huis  te  kom  en  alles 
deur  te  soek.  Dit  kon  ek  raai.  En  toe  het  ek  so  gedink:  Ek  gaan 
aan  hom  die  geleentheid  gee  om  ongehinderd  die  huis  deur  te 
snuffel.  Ek  sou  die  huis  verkoop  vir  die  helfte  van  die  waarde 
van  die  diamante.  Enige  man  sal  gewillig  wees  om  die  helfte 
te  laat  vaar  as  hy  die  ander  helfte  ongehinderd  in  die  hande  kon 
kry,  so  het  ek  geredeneer.  Só  het  ek  die  prys  sekuur  vasgestel, 
tot  op  ’n  sent  na,  meneer  Fuchs,  en  toe  moes  ek  maar  wag  dat 
die  regte  koper  moet  opdaag  . . . een  wat  gewillig  was  om  die 
ongehoorde  prys  tot  op  die  laaste  sent  na  te  betaal  vir  ’n  huis 
wat  nie  eers  een  tiende  daarvan  werd  is  nie.  En  terwyl  ek  vir 
die  regte  koper  gesit  en  wag  het  deur  die  eensame  jare  heen,  was 
daar  altyd  ’n  glas  koel  limonade  gereed.  Die  bitter  daarin,  ag 
nou  ja,  laat  ek  maar  erken,  dis  nie  van  die  lemoen  nie,  meneer 
Fuchs.  U weet,  ons  mense  hier  teen  die  woestyn  aan  word  alme- 
lewe  gepla  en  bedreig  deur  roofdiere  wat  op  ons  kom  aas,  en 
dan  moet  ons  gereed  en  gewillig  wees  om  ons  goed  te  beskerm. 
En  so  het  dit  gekom  dat  die  ou  limonadetjie  bitter  was  . . . te 
bitter  . . . 

Jan  Fuchs,  met  ’n  blouerige  waas  oor  sy  geswelde  gcsig  en 
met  glasige  oë,  maak  ’n  geluid  asof  hy  iets  wou  sê,  en  kantel 
dan  op  die  vloer  om. 

“Ja,  meneer  Fuchs,  dis  ’n  vreemde  wêreld  hierdie  van  ons. 
Spookstories  en  die  diamantkoors  vang  jou,  die  woestyn  kom 
sit  in  jou  bloed.  Maar  vir  enige  binnekoors,  daarvoor  help  net 
die  bitter  . . . die  bitter  . . .’’ 

EDWIN  DE  KOCK 


VOORBEREIDING  VAN  DIE  PREEK 

Die  boekdiep  Bybel  op  die  tafelblad 
se  inhoudsmaat  is  eeue  groot, 
skep  verder  terug  as  nuwerwetse  Trek 
of  ons  gestrenge  helde, 
rubaardooms 

wat  gister  sterf  by  Bloedrivier  of  Umbulwaan 

cn  onbegrawe  dog  beween 

nog  elke  vyfde  jaar  hul  vuiste  bal 

by  stembus  en  by  fees 

in  toewyding  of  die  ongenade. 


Hy  weet  — nog  voor  hy  aan  die  omslag  raak  — 

daarbinne  roer  dit: 

drie  duisend  jaar  se  kimme 

en  ’n  son  wat  daagliks  rol, 

om  geel  sy  warm  lewe  uit  te  lek 

oor  klei  ■ — of  klipbeskawings, 

is  saamgebondel  met  'n  nag  vol  sterre 

toe  God  met  Abraham  by  Mamre  spreek 

en  ’n  maan  wat  op  die  dorsvloer  streel  oor  Rut 

of  voor  ’n  grou  spelonk 

die  ken  van  agterkleinkind  Dawid 

met  sy  vorstehuis  nog  in  hom  ■ — 

sonder  droefenis  want  ongebore  — 

of  met  die  bloed  ’n  leë  kruishout  vlek. 


Vertwyfeling  pak  hom  as  hy  moet 
besluit  oor  watter  skrifgeworde  lewe 
tussen  twee  blaaie  uit 
’n  half  uur  weer  moet  woed  of  suggereer 
oor  jarelange  Godsstryd  met  die  vlees  — 
antieke  ons  — 

’n  stukkie  onboetvaardige  geskiedenis 
wat  nou  nog  op  beslissing  wag: 
die  ongesproke  woord 

wat  ook  oor  hierdie  dorp  en  plase  brander-hang 
nou  oorgegee  aan  boomskaduwees  en  slaap. 

Sy  denke  en  die  halfgelese  raak  venvar. 

’n  Arkie  drywe  deur  sy  kop  vol  water, 

en  as  hy  berge  weer  gewaar, 

breek  dit,  ’n  krat  waaruit  die  nageslagte  rank 

oor  taferele  tot  by  hierdie  vlaktes 

soos  ’n  tydverwronge,  wêreldse  gewas. 

lets  in  die  klowe  van  sy  slape  wek  die  eggo’s, 
en  die  gevreesde  tere  stem 
van  Sinai  tot  Golgota 


VRAAG 

Watter  siel,  soos  ’n  snikgeluid, 
sit  vas  in  die  kokkewiet  se  fluit, 
en  wat  roer  in  die  padda  se  oog 
asof  wêrelde  duisel  agter  ’n  ruit? 

JONG  DUITSER 

Deur  wind  wat  huil  soos  skande  en  knersende  reën 

het  hy  uit  elfuurstrate  en  die  bioskoop 

na  my  gekom,  ’n  siel  wat  ronddwaal  sonder  seën. 

’n  Rolprent  oor  stukke  Derde  Reich,  ’n  hoop 

wit  lyke  — stokmannetjies  in  dun  verbande  vleis  — 

en  Satan  wat  ysterkeels  in  Hoogduits  skree, 

het  steeds  in  hom  gedraai.  So  ver  die  reis 

oor  donker  paaie  van  sy  volk  se  skande  en  jong  wee. 

eindelose  kronkelinge  in  die  brein! 

Hy  het  sy  troos  kom  soek,  'n  potjie  skaak  — 
verbete  wit  en  swart,  die  bloedlose  skryn 
en  brand  wat  nooit  die  sidderende  senu  raak, 
geen  skeermeslyne  oor  die  wêreld  se  gesig. 

Maar  later  het  die  wanhoop  met  die  spel 
verstrengel  die  verwoede  swaar  gewig 
van  heelalswinde  en  reën  soos  korrels  oë  fel 
teen  mure  van  sy  kalmte  gestort. 

Toe  vra  hy,  soos  vir  lafenis  aan  ’n  kruis, 

dat  enigiets  deur  Beethoven  gespeel  moet  word 

en  of  daar  allig  in  my  suidelike  huis 

’n  boek  van  Goethe  of  van  Schiller  is, 

wat  hy  met  haastige  kneukels  en  blik  wat  smag 

deurfladder  het  soos  jare  mooi  geskiedenis. 

Daarna  het  hy  hom  deur  branders  van  die  nag, 
wat  oplaai  om  die  huis  en  uur  se  enge  lig, 
onwilliglik  na  sy  losieshuis  heen  gerig. 


59 


C.  VAN  HEERDEN 


SEE-SAW 


Beul: 

Watter  ander  kontinent 
of  menseras 
is  ’n  beter  mik 
waarin  die  wipplank  pas. 

Oor  jou  die  las 
naakte  Afrika 
hefboompunt 
wat  die  las  moet  dra 

raakpunt 

op  die  wêreldboog 
waar  Oos  en  Wes 
hul  kleintjies  soog. 

Begin : 

Vat  die  koue  eers  ys 
kry  die  spel  sy  gang 
met  die  Beer  en  Sam 
styf  aan  die  stang  ^ 


Bie: 

,,Ek  gee  jou  my  dollars 
vir  vryheidsbrood.” 

,,Ek  neem  jou  as  broeder 
tot  die  dood.” 

Spel: 

Die  op  en  af, 
die  kinderspel; 
sitvlak  stamp 
en  eenkant  toe  hel; 

op  die  rug 
op  die  skoot  — 
kom  ry  met  my  saam 
oor  die  wêreldkloot; 

die  klouter  en  klim 
die  wittand  skree 
tot  êrens  iets  swig  — 
die  stut  gee  mee  . . . 

en  in  trosse  klou  hulle, 
val  hulle  dood 
by  skamel  gebrek 
aan  vryheidsbrood. 


SUIDER-STER 

Suider-ster  in  donker  nag 
as  jy  dit  liewer  maar  kon  hoor 
in  vliegtuig  se  geronk 
en  bomslag  wat  die  lug  deurboor; 

as  jy  dit  liewer  maar  kon  sien 
in  vuurgloed  wat  die  nag  verlig, 
in  rook  wat  styg  en  paddastoel 
oor  mens  se  skrik  en  angsgesig. 

Nou  straal  dit  deur  die  oë  in 
en  wentel  met  die  doolhof  binne  — 
die  stryd  is  heimlik  in  die  stilte 
gevoer  tot  in  die  denk  en  sinne 

en  elkeen  word  sy  eie  beul 
(dit  spaar  die  vuur  en  swaard). 

My  suider-ster,  wees  jy  aan  westerlug 
die  kompas  en  die  kaart. 

LOUIS  EKSTEEN:  ’N  FABEL 


( Vry  verwerk  na  El  burro  flautista  van  Tomás  de  Iriarte) 

DIE  ESEL  EN  DIE  FLUIT 

Daar  is  ’n  klein  ou  fabeltjie 
(miskien  wil  u dit  hoor) 
kom  dan  hier  en  luister 
luister  met  u oor. 

Oor  ons  dorp  se  weiveld 

die  gras  so  mooi  en  groen  — 
het  ’n  eseltjie  geloop 
geloop  en  niks  gedoen. 

By  pure  toeval  vind  hy  toe 
’n  fluitjie  by  ’n  kraal, 
deur  ’n  seuntjie  daar  vergeet 
vergeet  met  die  vee  se  haal. 

Genoemde  esel  kom  toe  nader 
om  aan  die  ding  te  ruik 

— toevallig  moes  hy  daarin  blaas 
blaas  toe  hy  moes  ruik. 

Die  lug  gaan  by  die  fluit  in 
en  die  fluit  gee  toe  geluid, 
toe  moes  u die  esel  sien 
sien  toe  hy  so  fluit. 

,,0!”  sê  hy,  ,,Kyk  hoe  speel  ek! 

En  dis  maklik  nog  daarby. 

Wie  sê  dat  eselmusiek  nie  mooi  is 

— hoe  gaan  hul  my  beny!” 

So  gebeur  dit  nog  dat  esels 
sonder  die  minste  kuns 
tog  ’n  slag  iets  regkry 
regkry  sonder  wins. 

C.  V/.  HUDSON:  BY  DIE  JONGERES 


Rina  Badenhorst  skryf  gedigte  in  die  moderne  trant,  nie- 
konvensioneel  t.o.v.  vorm  en  beelding,  en  stel  liewer  te  min  as 
te  veel  woorde  aan  die  leser  van  haar  verse  voor.  Haar  werk  is 
eie-aardig  en  fris,  met  motiewe  wat  handel  oor  indrukke  van  die 
landskap  op  die  gemoed  van  die  digteres  en  ander  wat  gaan 
oor  die  psigologiese  aspekte  van  die  proses  van  kunsskepping. 
Haar  vermoë  om  poësie  te  kan  skryf,  kom  as  ’n  mooi  belofte  in 
dié  stadium  voor. 

’n  Aantreklike  indruksweergawe  van  ’n  landskap  kom  voor  in 
Wes-Transvaal : 

KALKHUIS 

kalkhuis 

peperboom. 

Stampgat 

stampgat 

plaaspad. 

Grýs 
die  grys 
veld  om 

die  vaal  mielieland, 
die  kalkhuis 
peperboom 
langs 

die  stampgat 
stampgat 
plaaspad, 
grýs 

oker-geel : 

wít-plus-wít-plus-wít 
tot  waar  die  kiewiet 
krys. 

— In  dié  winterverdriet  se  ruim 
dryf  ’n  plat  skyf,  tydloos  rond, 
in  dié  winter  se  ruim  . . . 

’n  Interessante  stukkie  impressionisme;  die  plat  sky[  is  die 
son  wat  aan  die  winterlandskap  sy  helder  ligeffek  gee,  en  die 
reeds  vaal  kleur  van  die  landskap  aksentueer.  Die  gebruik  van 

die  woord:  kalkhuis  dui  op:  wit  huis,  wat  nog  witter  as  wit  lyk 
in  die  skerp  sonlig,  vandaar  die  woorde:  wit-plus-wit-plus-wit 
wat  die  aksent  op  die  kleur  én  die  skerp  lig  werp  (aksent  op 
í van  wit). 

’n  Mens  verwag  'n  finaler  afgerondheid  in  die  slotstrofe  wat 
nou  sonder  ’n  finale  hou  op  die  spyker  se  kop  hom  nog  laat 
uitsteek.  Die  uiterlike  landskapstekens  kon  saamgebind  gewees 
het,  gedistilleer  gewees  het  tot  ’n  volkome  gevoelsontlading; 
duidelik  moet  daar  nog  aan  veral  die  slot  hiervan  gewerk  word. 

Ook  ’n  paar  woorde  in  die  gedig  verdien  die  aandag.  Die 
woord:  krys  pas  nie  by  ’n  kiewiet  nie,  wat  in  die  Wes-'Trans- 
vaal  tog  skree,  maar  gemelde  woord  is  gekies  ter  wille  van 
grýs  hoër-op.  Peperboom  en  vaal  mielieland  is  tekenend,  en: 
stampgat  stampgat  plaaspad  is  treffend,  daar  dit  méér  as  be- 
skrywend  is  — dit  laat  ’n  mens  dink  aan  ’n  voertuig  waarin  jy 
oor  die  pad  al  stampend  ry,  veral  omdat  dit  in  die  tweede  strofe 
weer  herhaal  word  — die  ry  oor  die  gate  gee  uiteindelik  die 
ritme  van  die  gedig  aan:  vandaar  die  versreëlindeling: 

. . . stampgat 
stampgat 
plaaspad. 

is  bv.  beter  vormgewing  as:  ,,stampgat  stampgat  plaaspad”. 
Hierbo  is  elke  a ’n  gat  in  die  pad. 

Fyn  en  teer  soos  die  jeugemosie  self  is  Regressie,  met  sy 
dieperliggende  sielkundige  laagbetekenis: 

Liewe  Jesus  sag  en  teer 

soentjie  die  seer 

van  Tiníku,  my  laslap  beer, 

Ek  is  ’n  kindjie-klein  — 

God!  by  die  watervoor 
het  ’n  harpie  verloor  ... 

Liewe  Jesus  sag  en  teer 

maak  my  hartjie  rein 

ook  Tiníku  en  die  harpie-fyn 

dat  niemand: 

die  harp  en  beer 
Here  en  die  seer, 
daarin  mag  woon 
Jesus-alleen-amen. 

Die  rol  van  verkleinwoord  teenoor  onverboë  vorm  van  die- 
selfde  woord  speel  ’n  vername  rol  in  die  gediggie,  soos  harpie 
teenoor  harp,  en  die  lieftalligheid  wat  spreek  uit:  soentjie  teen- 
oor  die  begrip:  seer  in  die  tweede  laaste  strofe. 

Verwant  aan  bostaande  gedig  is  Rorsach  wat  na  die  bekende 
sielkundige  toets  verwys  om  die  toetspersoon  se  emosionele  toe- 
stand  na  te  speur: 

Rooi  en  groen. 

Swart. 

Grys 

skimme-dinge 

konsentreer 

my 

kleintyd 
se  huil 

tot  ’n  donker 
wolk  vuil  . . . 

Weer  ’n  selfpsigoanalise  in  digvorm.  Die  kleintyd  se  hartseer 
hingel  om  ’n  donker  wolk  vml,  en  die  kleure  van  die  proefprent, 
die  rooi,  groen,  swart  en  grys  stol  tot  slegs  iets  donkers,  iets  wat 
nie-mooi  is  nie. 

Die  sielkundige  inslag  in  hierdie  jong  digteres  se  woordkuns 
kom  ook  op  ter  sprake  in  Eksperiment  1,942: 

DOEL: 

Hy  skep  met  vingers 
wat  oor  snare  speel 
aan  ’n  liewe  droom 
van  gene  en  chromosoom. 

REAKSIE: 

Hoe  kon  Hy  met 
vingers 

wat  oor  snare  speel, 
skep 

aan  dié  skewe  droom 
van  gene  en  chromosoom? 

GEVOLG  TREKKING : 

Het  die  Hande 
nie  hartseer 
geboetseer 
aan  die 
vermeende 
klein 
wonder 
sigoot 

wat  Hom  nou 
dood  verwens? 

Die  skepping  van  ’n  mens  met  sy  gene  en  chromosoom  wat 
moontlik  verkeerd  kan  verloop  as  mislukte  eksperiment,  is  die 
tema  van  hierdie  gedig.  In  dié  geval  het  ’n  sigoot  ( waansinnige) 
as  resultaat  van  die  proef  ontstaan.  Dit  stel  die  skeppingsproses 
dus  as  mislukte  eksperiment  voor.  Daar  is  die  gestalte  van  die 
musiekkomponis  wat  die  rol  van  die  skepper  vertolk,  en  sy  skep- 
ping  is  slegs  ’n  skewe  droom. 

Interessant  is  weer  eens  die  bepaalde  vormgewing  van  dié 
gedig  met  enkel  woorde  as  versreëls  wat  m.i.  as  geslaagde 
eksperiment  die  aandag  beter  vestig  op  elke  woord  in  die  kort 
staccato  versreël  as  in  langer,  gebonde  versreëls. 

Groter  van  omvang  en  opset  is  Digter: 

Hy  peins  en  wonder  die  vrug  geel. 

Skreeu  en  vloek  haar  sag! 

Verlang  en  bid  haar  ryp  . . . 

liefkoos 

en 

haat 

haar  tegelyk; 
kneus 

haar  met  gulsige  vingers 
en 

smyt 

haar  na  al  die  wag, 

voos 

op 

dic 

grond. 

— En  toe  uit 

haar  verminktc  skoot 

’n  boom  opgaan, 

verwonder  hy  hom  met  ’n  snik 

oor  die  saad 

se  krag 

en  geduld 

om  só  te  wag! 

Treffende  versreëls  is:  Hy  peins  en  wonder  die  vrug  geel, 
en:  Verlang  en  bid  haar  ryp.  Maar  die  versreël:  ’n  boom 
opgaan,  hou  vir  my  ’n  minder  gelukkige  verwoording  in,  veral 
ten  opsigte  van  opgaan,  beide  semanties  en  grammatikaal  ge- 
sproke. 

Daarteenoor  is  die  simboliese  stapel  beelde  belowend  en 
duidend  op  ware  talent.  Die  skeppingsproses  as  sielkundige 
introspeksie  wat  digterlik  verwoord  word,  is  ook  die  tema  van: 
Kunstenares: 

— die  tweeweek  skaal 
kantel  na  die  drieweek 
laagwatermerk. 

Sy 

plasval 
in  bont 
dilirium  rond: 
mal-rooi,  geel 
koelie-pienk,  wit 
rondomtalie 
om 
om. 


Pols 

pyn  wat  nie  tot 
pyn  kan  kom. 

Kerf 

die  waansin 
in  elke  neuron. 

In  die  halwe 
rondomtaliekring 
w a a i e r 
brawe  drome 
oop  tot  amper-daad! 

Sterf 

hul  met  menstruasie 
se  voldrae  sirkeling: 
willoos-rooi. 

Die  droom  bly  onbevrug  soos  die  verskyning  van  die  men- 
struasie  toon;  die  kunstenaarsonvermoë  om  volkome  die  droom 
uit  te  druk  deur  middel  van  die  kunsmedium  — is  hier  ter 
sprake. 

Tets  besonders  is  die  werkwoorde  se  rol  in  bostaande  verse: 
kantel,  plasval,  rondomtalie;  laasgenoemde  wat  met  die  uit- 
mekaarset  van  die  letters  ’n  stadige  draaibeweging  voorstel; 

pols,  kerf.  waaier,  sterf.  Ook  die  woord  waaier  is  uitmekaar- 
geset,  wat  dui  op  die  digteres  se  tans  gevoelige  vormgewing, 
sekerlik  een  van  haar  sterkste  en  oorspronklikste  eienskappe  as 
versemaakster. 

Graag  druk  ek  die  gedig  Passasiers  hier  af,  met  ’n  uit- 
nodiging  aan  diegene  wat  in  hierdie  rubriek  belang  stel,  om 
hulle  ,,uitleg”,  ,,mening”  en  „kritiek”  daaroor  in  te  stuur;  met 
’n  volgende  geleentheid  sal  ’n  verdere  bespreking  daarvan  dan 
volg: 

Met  die  singkannetjie  amper  leeg, 
met  die  singkannetjie  amper  leeg 

breek  ’n  randdruppel  uiteen 
in  silwer  fyn  sproeireën: 

,,Like  strangers,  that’s  what  we  are.” 

Sing 

sing 

oë 

die  trein 
ghitaar 

Een  min  een 
— is  een  — alleen! 

